cyanic-selkie/wikianc huggingface dataset:
ചുസോവയ നദി
ഹൈഡ്രോഗ്രാഫി
മധ്യഭാഗത്ത്, നദീതീരങ്ങളിൽ മലയിടുക്ക് പോലുള്ള ഭാഗങ്ങൾ കാണപ്പെടുന്നു. ഇവിടെ നിരവധി താഴ്ന്ന പർവതനിരകളിലൂടെ നദി ഒഴുകുന്നു. ഇത് നദീതീരത്തിന് മുകളിൽ ബോയിറ്റ്സി എന്ന് വിളിക്കപ്പെടുന്ന പാറകളാണ്. അവയിൽ 200 ഓളം മധ്യത്തിൽവരെയെത്തുന്നു. ഇതിനെ 50 ഓളം പ്രകൃതി സ്മാരകങ്ങളായി സംസ്ഥാനം സംരക്ഷിക്കുന്നു. ബോയിറ്റ്സി അവസാദങ്ങൾ കൊണ്ട് ഉത്ഭവിച്ചവയാണ്. അവ ചുണ്ണാമ്പുകല്ലിൽ നിന്നും അപൂർവ്വമായി ഡോളമൈറ്റ്, ആൻ‌ഹൈഡ്രൈറ്റ്, ഷെയ്ൽ എന്നിവയിൽ നിന്നാണ് നിർമ്മിക്കുന്നത്. അവ വെള്ളത്തിന് മുകളിൽ 10 മുതൽ 115 മീറ്റർ വരെ (33 മുതൽ 377 അടി വരെ) ഉയർന്ന് 30 മുതൽ 1,500 മീറ്റർ വരെ (100 മുതൽ 4,920 അടി വരെ) നീളുന്നു. ചുണ്ണാമ്പുകല്ല് പലപ്പോഴും പ്രത്യേക രൂപങ്ങൾ സൃഷ്ടിക്കുന്നു. കാർസ്റ്റ് പ്രക്രിയകൾ ഈ പ്രദേശത്ത് നിരവധി ഗുഹകളും ഗ്രോട്ടോകളും സൃഷ്ടിച്ചു. 70 ഓളം ദ്രുതധാര സ്വഭാവമുള്ള ഇവിടത്തെ നദിയുടെ ഉയരം 280 കിലോമീറ്റർ (170 മൈൽ) നീളത്തിൽ 120 മീറ്റർ (390 അടി) കുറയുന്നു. വലിയ പാറകൾ ചിലപ്പോൾ ജലത്തിന്റെ ഉപരിതലത്തിന് മുകളിലൂടെ നീണ്ടുനിൽക്കുന്നു. ഇവിടെ 120 മുതൽ 140 മീറ്റർ വരെ (390 മുതൽ 460 അടി വരെ) വിസ്താരം കൂടുന്ന നദി, പർവ്വതനിരകൾ മറികടന്ന് നിരവധി ലൂപ്പുകൾ സൃഷ്ടിക്കുന്നു. ഉറ്റ്കിൻസ്കോയ് അധിവാസപ്രദേശത്തിന് സമീപമുള്ള ഒരു ലൂപ്പിന് 5 കിലോമീറ്റർ (3 മൈൽ) വ്യാസമുണ്ട്. ഇത് മിക്കവാറും അടഞ്ഞ ലൂപ്പാണ്.
അവലംബം
വർഗ്ഗം:റഷ്യയിലെ നദികൾ
ബ്രഹ്മ സമാജം
സ്വാതന്ത്ര സമര കാലഘട്ടത്തിൽ നടന്ന നവോത്ഥാനങ്ങളിൽ ബംഗാളിൽ നിന്നുള്ള  നവോത്ഥാനപ്രക്രിയകൾ മുഖ്യ പങ്കു  വഹിച്ചിരുന്നു. അത്തരത്തിൽ ഉള്ള നവോത്ഥാന നായകരിൽ പ്രമുഖൻ ആയിരുന്നു രാജാറാം മോഹൻ റോയ്. അദ്ദേഹം ഹിന്ദു മതത്തിലെ അനാചാരങ്ങളും അന്ധവിശ്വാസങ്ങളും തുടച്ചു നീക്കണം എന്ന ആഗ്രഹത്തോട്  കൂടി സ്ഥാപിച്ച പ്രസ്ഥാനമാണ് ബ്രഹ്മ സമാജം. 1828 ൽ രാജാറാം മോഹൻ റോയ്, ദേവേന്ദ്രനാഥ് ടാഗൂർ എന്നിവരുടെ നേതൃത്വത്തിൽ കൊൽക്കത്തയിൽ സ്ഥാപിതമായ ബ്രഹ്മ സമാജം ഹിന്ദു നവോത്ഥാനത്തിൽ സുപ്രധാനമായ പങ്കു വഹിച്ചു. സതി (ആചാരം) നിർത്തലാക്കുന്നതിൽ ബ്രഹ്മ സമാജം കാര്യമായ പങ്കു വഹിച്ചു, കൂടാതെ വിധവാ പുനർ വിവാഹം, ബാലാ വിവാഹ നിരോധനം എന്നിവയ്ക്ക് വേണ്ടി ശക്തമായി വാദിക്കുകയും ചെയ്തു. ആരംഭഘട്ടത്തിൽ ബ്രഹ്മ്മസഭ എന്നറിയപ്പെട്ടിരുന്ന ബ്രഹ്മസമാജം 1830 ഇൽ പുനർനാമകരണം ചെയ്തു ബ്രഹ്മസമാജം എന്ന് ആവുകയായിരുന്നു.
കേരളത്തിൽ 1893 ൽ ഡോക്ടർ അയ്യത്താൻ ഗോപാലൻ ബ്രഹ്മസമാജം ഏർപ്പെടുത്തി, 1898-ൽ കേരളത്തിൽ ആദ്യമായി കോഴിക്കോട് അതിന്റെ ഒരു ശാഖ സ്ഥാപിച്ചു. തുടർന്ന് ആലത്തൂർ, തലശ്ശേരി, മുതലായ സ്ഥലങ്ങളിലും, 1924 ൽ ആലപ്പുഴയിലും ബ്രഹ്മസമാജം സ്ഥാപിച്ചു. 1900 ൽ ബ്രഹ്മസമാജ ആശയങ്ങൾ പ്രചരിപ്പിക്കുന്നതിനും, കുട്ടികളിൽ മാനവികതയുടെ മൂല്യങ്ങൾ വളർത്തിയെടുക്കുന്നതിനും, സാമൂഹിക പരിഷ്കരണ പ്രവർത്തനങ്ങളിൽ അവരെ ആകർഷിക്കുന്നതിനുമായി ഭാര്യ കല്ലാട്ട്‌ കൗസല്യ അമ്മാളും ഒത്തു സുഗുണവർധിനി എന്ന പ്രസ്ഥാനം കേരളത്തിൽ സ്ഥാപിച്ചു. ഡോക്ടർ ഗോപാലൻ ഡോക്ടർ, എഴുത്തുകാരൻ, സാമൂഹിക പരിഷ്കർത്താവ്, നവോത്ഥാന നായകൻ എന്നീ നിലകളിൽ കേരളത്തിൽ അറിയപ്പെടുന്ന വ്യക്തിത്വം ആണ്. ബ്രഹ്മ സമാജ വാർഷിക സമ്മേളനത്തിൽ വെച്ച്, രവീന്ദ്രനാഥ ടാഗോർ ഡോക്ടർ ഗോപാലനെ "കേരളത്തിന്റെ രാജാറാംമോഹൻറായ്" എന്ന് വിശേഷിപ്പിച്ചിരുന്നു.
ഇത് കൂടി കാണുക
വർഗ്ഗം:ഇന്ത്യൻ നവോത്ഥാനം
വാമന മഹാപുരാണം
മഹാവിഷ്ണുവിന്റെ ദശാവതാരങ്ങളിൽ അഞ്ചാമത്തേതാണ് വാമനമൂർത്തി. വിഷ്ണുവിന്റെ വാമനാവതാരത്തിന്റെ കഥയാണ് വാമനപുരാണത്തിലെ മുഖ്യ വിഷയം. 18 മഹാപുരാണങ്ങളിൽ പതിനാലാമത്തെ പുരാണമാണിത്.
പുരാണ ഘടന
മത്സ്യ പുരാണം, സ്കന്ദ പുരാണം തുടങ്ങിയവയിലെ വിവരമനുസരിച്ച് വാമനപുരാണത്തിൽ 10000 ശ്ളോകങ്ങളുണ്ട്. എന്നാൽ ഇപ്പോൾ ലഭ്യമായ വാമനപുരാണത്തിൽ വെറും ആറായിരത്തിനു മേൽ(6000) ശ്ളോകങ്ങൾ മാത്രമാണുള്ളത് .നാരദീയ പുരാണമനുസരിച്ച് വാമനപുരാണത്തിനു രണ്ടു ഭാഗങ്ങളുണ്ട്. ആറായിരം ശ്ളോകങ്ങളടങ്ങിയ പൂർവ്വഭാഗവും, നാലായിരം ശ്ളോകങ്ങൾ ഉള്ള ഉത്തര ഭാഗവും. ഇപ്പോൾ ലഭ്യമായത് ചിലപ്പോൾ പൂർവ്വഭാഗമാകാം. ദേവി, ഭഗവതി , സൂര്യൻ , ഗണപതി എന്നിവരെ സ്തുതിക്കുന്നതാണ് ഉത്തരഭാഗം. ഈ ഭാഗത്തെ ബൃഹത് വാമനപുരാണം എന്നും പറയുന്നുണ്ട്.
വിഷ്ണുവിന്റെ അവതാരകഥയ്ക്കു പ്രാധാന്യം നൽകിയിരിക്കുന്ന വൈഷ്ണവ പുരാണമാണ് ഇതെങ്കിലും, എല്ലാ ദേവതമാരെയും സമഭാവനയോടെ ഇതിൽ വീക്ഷിക്കുന്നു. വിഷ്ണുവിനെപ്പോലെ തന്നെ ശിവനെയും ബ്രഹ്‌മാവിനെയും ഇതിൽ പ്രാധാന്യത്തോടെ വർണ്ണിക്കുന്നു.
മഹാകവി വള്ളത്തോൾ വാമനപുരാണം മലയാളത്തിൽ തർജ്ജമ ചെയ്തിട്ടുണ്ട്.
ആഖ്യാനരീതിയും കാലഘട്ടവും
വാമനപുരാണത്തിന്റെ കാലഘട്ടത്തെപ്പറ്റി ഏതാനും ഊഹാപോഹങ്ങൾ മാത്രമേയുള്ളൂ. കാളിദാസ കൃതികളുടെ സ്വാധീനം ഇതിൽ കാണുവാൻ സാധിക്കും. ഗുപ്തഭരണ കാലത്താണ് കാളിദാസൻ ജീവിച്ചിരുന്നതെന്നു കരുതപ്പെടുന്നു. അപ്പോൾ ഏതാണ്ട് അഞ്ചാം നൂറ്റാണ്ടിനു ശേഷമായിരിക്കും ഈ പുരാണത്തിന്റെ കാലഘട്ടമെന്ന് ഊഹിക്കാം.
നൈമിശാരണ്യത്തിൽ വച്ച് ബ്രഹ്മപുത്രനായ പുലസ്ത്യമുനി നാരദനോട് വിവരിക്കുന്നതായിട്ടാണ് ഇതിന്റെ ആഖ്യാനം .പലതരം വിചിത്രങ്ങളായ കഥകളും ഉപകഥകളും ഇതിൽ അടങ്ങിയിരിക്കുന്നു .പല വിശിഷ്ട തീർത്ഥങ്ങളുടെ മാഹാത്മ്യവും, ദേവീ മാഹാത്മ്യം , ദേവാസുരയുദ്ധം , മഹാബലി ചരിതം , ശിവ പാർവ്വതീ വിവാഹം , വാമനാവതാരം , മഹാബലി ബന്ധനം എന്നിവ ഇതിൽ പ്രധാനങ്ങളാണ്.
അവലംബം
വർഗ്ഗം : പുരാണങ്ങൾ
അന്തോഫില
കടന്നലുകളോടും ഉറുമ്പുകളോടും സാദൃശ്യമുള്ള പറക്കുന്ന ഒരു തരം ഷഡ്പദങ്ങളെയാണ് ബീ എന്നുവിളിക്കുന്നത്. ഇവയെ അന്തോഫില എന്ന സീരീസിലാണ് വർഗ്ഗീകരിച്ചിരിക്കുന്നത്. പരാഗണം, തേനുൽപ്പാദനം, എന്നിവയാണ് ഈ വിഭാഗത്തിൽ പെടുന്ന തേനീച്ചകളുടെ പ്രശസ്തിക്ക് കാരണം. 20,000 ഇനങ്ങൾ ഈ വിഭാഗത്തിലുണ്ട്. ഏഴു മുതൽ ഒൻപതുവരെ കുടുംബങ്ങൾ ഈ വിഭാഗത്തിലുള്ളതായാണ് കണക്കാക്കപ്പെടുന്നത്. യഥാർത്ഥത്തിൽ ഇതിലും വളരെക്കൂടുതൽ ഇനങ്ങൾ ഈ വിഭാഗത്തിലുണ്ടായിരിക്കും. അന്റാർട്ടിക്ക ഒഴികെ എല്ലാ ഭൂഖണ്ഡങ്ങളിലും ഇവ കാണപ്പെടുന്നുണ്ട്.
തേനുൽപ്പാദിപ്പിക്കപ്പെടുന്ന ചെടികളിൽ നിന്ന് ഭക്ഷണം ശേഖരിക്കാൻ പരിണാമത്തിലൂടെ കഴിവ് നേടിയെടുത്ത ജീവികളാണിവ. തേനും പോളനുമാണ് (പരാഗരേണുക്കൾ) ഇവയുടെ ഭക്ഷണം. തേൻ ഊർജ്ജവും പരാഗരേണുക്കൾ പ്രോട്ടീനും പ്രദാനം ചെയ്യുന്നു. ലാർവകൾക്കാണ് പ്രധാനമായും പോളൻ ഭക്ഷണമായി കൊടുക്കുന്നത്.
ഈ വിഭാഗത്തിലെ ഏറ്റവും ചെറിയം അംഗം ട്രൈഗോണ മിനിമ എന്ന കുത്താൻ ശേഷിയില്ലാത്ത ബീ ആണ്. മെഗാകൈലേ പ്ലൂട്ടോ, എന്ന ഇനമാണ് ഏറ്റവും വലുത്. ഇത് ഇലകൾ മുറിക്കുന്ന തരം ഈച്ചയാണ്.
ഈ വിഭാഗത്തിലെ ഏറ്റവും പ്രസിദ്ധിയുള്ള അംഗം യൂറോപ്യൻ തേനീച്ചയാണ്. തേനുൽപ്പാദനത്തിനുപയോഗിക്കുന്നതാണ് പ്രസിദ്ധിക്ക് കാരണം. മറ്റു ചില ഇനം ബീകളും തേനുല്പാദിപ്പിക്കുന്നുണ്ട്.
വേലിത്തത്ത തുടങ്ങിയ ചിലയിനം പക്ഷികൾ ഇവയെ ആഹാരമാക്കുന്നു.
പുറത്തേയ്ക്കുള്ള കണ്ണികൾ
വർഗ്ഗം:ഷഡ്‌പദങ്ങൾ വർഗ്ഗം:ഹൈമനോപ്റ്റെറ
വസൂരിയുടെ ചരിത്രം
ചരിത്രാതീതകാലം മുതലുള്ള പകർച്ചവ്യാധിയാണ് വസൂരി. ബിസി 10,000 ൽ ഈ രോഗം റിപ്പോർട്ട് ചെയ്യപ്പെട്ടിട്ടുണ്ട്. വസൂരി ബാധിച്ചതിന്റെ ആദ്യകാല വിശ്വസനീയമായ തെളിവുകൾ ഏകദേശം 3,000 വർഷങ്ങൾക്ക് മുമ്പ് മരിച്ചവരുടെ ഈജിപ്ഷ്യൻ മമ്മികളിൽ കാണപ്പെടുന്നു. വസൂരി ലോകചരിത്രത്തിൽ വലിയ സ്വാധീനം ചെലുത്തിയിട്ടുണ്ട്. കാരണം അമേരിക്കയും ഓസ്ട്രേലിയയും പോലുള്ള വസൂരി തദ്ദേശീയമല്ലാത്ത സ്ഥലങ്ങളിൽ പ്രാരംഭ വിദേശ സമ്പർക്കത്തിന്റെ കാലഘട്ടങ്ങളിൽ വസൂരി അതിവേഗം വളരെയധികം കുറഞ്ഞിരുന്നു. ഇത് ആക്രമണത്തിനും കോളനിവൽക്കരണത്തിനും വഴിയൊരുക്കി. പതിനെട്ടാം നൂറ്റാണ്ടിൽ ഈ രോഗം ഓരോ വർഷവും 400,000 യൂറോപ്യന്മാരെ കൊന്നൊടുക്കിയിരുന്നു. ഇതിൽ അഞ്ച് രാജാക്കന്മാർ ഉൾപ്പെടെ, മൂന്നിലൊന്ന് അന്ധതയ്ക്കും കാരണമായി. രോഗം ബാധിച്ചവരിൽ 20 ന് ഇടയിൽ 60% പേരും 80% മുകളിൽ രോഗബാധിതരായ കുട്ടികളും ഈ രോഗം മൂലം മരിച്ചു.
ഇരുപതാം നൂറ്റാണ്ടിൽ 300-500 ദശലക്ഷം മരണങ്ങൾക്ക് വസൂരി കാരണമായതായി കണക്കാക്കപ്പെടുന്നു. 1950 കളുടെ തുടക്കത്തിൽ ലോകത്ത് ഓരോ വർഷവും 50 ദശലക്ഷം വസൂരി കേസുകൾ റിപ്പോർട്ട് ചെയ്യപ്പെട്ടിട്ടുണ്ട്. സമീപകാലത്ത് 1967 വരെ 15 ദശലക്ഷം ആളുകൾക്ക് ഈ രോഗം പിടിപെട്ടിട്ടുണ്ടെന്നും ആ വർഷം രണ്ട് ദശലക്ഷം പേർ മരിച്ചുവെന്നും ലോകാരോഗ്യ സംഘടന കണക്കാക്കുന്നു.. 19, 20 നൂറ്റാണ്ടുകളിൽ വിജയകരമായി പ്രതിരോധ കുത്തിവയ്പ്പ് നടത്തിയ ശേഷം 1979 ഡിസംബറിൽ വസൂരി ആഗോള നിർമാർജനത്തിന് ലോകാരോഗ്യ സംഘടന ആഹ്വാനം ചെയ്തു. ഇപ്പോൾ ഉന്മൂലനം ചെയ്യപ്പെട്ട രണ്ട് പകർച്ചവ്യാധികളിൽ ഒന്നാണ് വസൂരി. മറ്റൊന്ന് റിൻഡർപെസ്റ്റ്, ഇത് 2011 ൽ ഇല്ലാതാക്കപ്പെടുമെന്ന് പ്രഖ്യാപിച്ചു.
യുറേഷ്യൻ പകർച്ചവ്യാധികൾ
BCE 430-ൽ സംഭവിച്ച ഏഥൻസിലെ പ്ലേഗിന്റെ പ്രധാന ഘടകമാണ് വസൂരി എന്ന് അഭിപ്രായമുണ്ട്. പെലോപ്പൊന്നേഷ്യൻ യുദ്ധകാലത്ത് തുസ്സിഡിഡീസ് ഇതിനെ വിവരിച്ചു. CE 165-180 കാലഘട്ടത്തിൽ റോമൻ സാമ്രാജ്യത്തിലൂടെ കടന്നുപോയ അന്റോണിൻ പ്ലേഗിനെക്കുറിച്ചുള്ള ഗാലന്റെ വിവരണത്തിൽ വസൂരി മൂലമാകാം ഇത് സംഭവിച്ചതെന്ന് സൂചിപ്പിക്കുന്നു. യുദ്ധത്തിൽ നിന്ന് മടങ്ങിയെത്തിയ സൈനികർ രോഗം സിറിയയിലെയും ഇറ്റലിയിലെയും വീടുകളിലെത്തിച്ചു. അവിടെ പതിനഞ്ച് വർഷം രോഗം പടർന്നു പിടിക്കുകയും റോമൻ സാമ്രാജ്യത്തെ വളരെയധികം ദുർബലപ്പെടുത്തുകയും ചെയ്തു. ചില പ്രദേശങ്ങളിലെ മൂന്നിലൊന്ന് ജനസംഖ്യ കൊല്ലപ്പെട്ടു. മൊത്തം മരണങ്ങൾ 5 ദശലക്ഷം ആയി കണക്കാക്കപ്പെടുന്നു. റോമൻ സാമ്രാജ്യത്തിൽ പ്ലേഗ് ഓഫ് സിപ്രിയൻ (CE 251–266) എന്നറിയപ്പെടുന്ന രണ്ടാമത്തെ പ്രധാന രോഗം വസൂരി അല്ലെങ്കിൽ അഞ്ചാംപനി ആണ്. തിയോഡോർ മോംസെനെപ്പോലുള്ള ചരിത്രകാരന്മാർ പറയുന്നതനുസരിച്ച് ഈ രണ്ട് മഹാമാരികളുടെയും ഫലമായി റോമൻ സാമ്രാജ്യത്തിന്റെ വളർച്ച നിന്നു. പല ചരിത്ര പകർച്ചവ്യാധികളും പാൻഡെമിക്കുകളും വസൂരി പടർന്നുപിടിച്ചതാണെന്ന് ചില ചരിത്രകാരന്മാർ വിശ്വസിക്കുന്നുണ്ടെങ്കിലും, സമകാലിക രേഖകൾ കൃത്യമായ രോഗനിർണയം നടത്താൻ പര്യാപ്തമല്ലായിരുന്നു.
ഇന്ത്യൻ പകർച്ചവ്യാധി ദൈവത്തിൽ നിന്നുള്ള ശിക്ഷയാണെന്ന് കരുതുകയും അതിജീവിച്ചവർ ശീതള ദേവിയെ സൃഷ്ടിക്കുകയും രോഗത്തിന്റെ നരവംശ രൂപീകരണമായി കണക്കാക്കുകയും ചെയ്തു. വസൂരി അങ്ങനെ ശീതളദേവിയുടെ അധീനതയിലായി. ഹിന്ദുമതത്തിൽ ശീതളദേവി ഉയർന്ന പനി, തിണർപ്പ്, ചൂടുകുരുക്കൾ, ചലക്കുരുക്കൾ എന്നിവയ്ക്ക് കാരണമാവുകയും സുഖപ്പെടുത്തുകയും ചെയ്യുന്നു. ഇവയെല്ലാം വസൂരി ലക്ഷണങ്ങളാണ്.
ആദ്യകാല മധ്യകാലഘട്ടത്തിൽ നിന്നുള്ള രേഖകളുടെ അഭാവം മൂലമാണ് പകർച്ചവ്യാധിയെക്കുറിച്ചുള്ള മിക്ക വിശദാംശങ്ങളും ഇപ്പോൾ ലഭ്യമല്ലാത്തത്. യൂറോപ്പിലെ വസൂരി സംബന്ധിച്ച് ആദ്യത്തെ വിശ്വസിനീയമായ വിവരണം CE 581-ൽ ബിഷപ്പ് ഗ്രിഗറി ഓഫ് ടൂർസ് നൽകിയ വസൂരി രോഗലക്ഷണങ്ങളെ വിവരിക്കുന്ന ഒരു ദൃക്‌സാക്ഷി വിവരണമാണ്. പകർച്ചവ്യാധികൾ വലിയ ഗ്രാമീണ ജനതയെ തുടച്ചുനീക്കി. യൂറോപ്പിൽ ഈ രോഗം പ്രത്യേക പ്രാധാന്യമർഹിക്കുന്നതായിരുന്നു. കാരണം ഇത് യൂറോപ്യൻ പര്യവേക്ഷണത്തിന്റെയും കോളനിവൽക്കരണത്തിന്റെയും തുടർച്ചയായ തരംഗങ്ങളുടെ ഒപ്പം വസൂരി ലോകത്തിന്റെ മറ്റു ഭാഗങ്ങളിലേക്ക് പടരുന്നതിനിടയായി.
CE 710-ൽ ഹിസ്പാനിയയെ ഉമയാദ് കീഴടക്കിയതിലൂടെ വസൂരി ഐബീരിയ വഴി യൂറോപ്പിലേക്ക് വീണ്ടും എത്തി.
735–737 ലെ ജാപ്പനീസ് വസൂരി പകർച്ചവ്യാധി ജപ്പാനിലെ ജനസംഖ്യയുടെ മൂന്നിലൊന്ന് പേരെ കൊന്നതായി വിശ്വസിക്കപ്പെടുന്നു.
പുറംകണ്ണികൾ
വർഗ്ഗം:വൈദ്യശാസ്ത്രത്തിന്റെ ചരിത്രം
ഗാന്ധി: ദ ഇയേഴ്സ് ദാറ്റ് ചേഞ്ച്ഡ് ദ വേൾഡ്
ഇന്ത്യൻ ചരിത്രകാരനായ രാമചന്ദ്ര ഗുഹയുടെ (ജനനം 1958) 2018 സെപ്റ്റംബറിൽ പെൻഗ്വിൻ റാൻഡം ഹൗസ് പ്രസിദ്ധീകരിച്ച ഒരു നോൺ-ഫിക്ഷൻ പുസ്തകമാണ് ഗാന്ധി: ദ ഇയേഴ്സ് ദാറ്റ് ചേഞ്ച് ദ വേൾഡ്, 1914-1948. മഹാത്മാ ഗാന്ധിയുടെ ഏറ്റവും വിപുലമായ ജീവചരിത്രങ്ങളിലൊന്നായ ഈ പുസ്തകം വ്യാപകമായ പ്രശംസകളും അംഗീകാരങ്ങളും നേടി. ഗാന്ധിയെക്കുറിച്ച് ധാരാളം എഴുതിയിട്ടുള്ള ഗുഹ, ഇന്നത്തെ തലമുറയ്ക്ക് വേണ്ടി ഗാന്ധിയുടെ ജീവിതം വിവരിക്കാൻ ആഗ്രഹിക്കുന്നതിനാൽ ആണ് ഈ ജീവചരിത്രം രചിച്ചത് എന്ന് പറയുന്നു. ഈ പുസ്തകം, ദക്ഷിണാഫ്രിക്കയിൽ നിന്ന് തിരിച്ചെത്തുന്നത് മുതൽ 1948 ൽ ഗാന്ധിയുടെ കൊലപാതകം വരെയുള്ള അദ്ദേഹത്തിന്റെ ജീവിതത്തിന്റെ കഥ മാത്രമല്ല, നമ്മുടെ സ്വാതന്ത്ര്യ പ്രസ്ഥാനത്തിന്റെയും അതിന്റെ നിരവധി സരണികളുടെയും ചരിത്രം കൂടി പറയുന്നുവെന്ന് ചില ഉറവിടങ്ങൾ പറയുന്നു.
അവലംബം
വർഗ്ഗം:മഹാത്മാഗാന്ധിയെക്കുറിച്ചുള്ള പുസ്തകങ്ങൾ
ടെനോറിയോ വോൾക്കാനോ ദേശീയോദ്യാനം
ടെനോറിയോ വോൾക്കാനോ ദേശീയോദ്യാനം (സ്പാനിഷ്: Parque Nacional Volcán Tenorio) കോസ്റ്റാറിക്കയുടെ വടക്ക് ഭാഗത്തു സ്ഥിതി ചെയ്യുന്നതും അരെനാൽ ടിലരാൻ കൺസർവേഷൻ മേഖലയുടെ ഭാഗവുമായ ഒരു ദേശീയോദ്യാനമാണ്. ദേശീയോദ്യാനത്തിൻറെ കേന്ദ്രഭാഗം അതിന്റെ പേരിനു നിദാനമായ ഒരു അഗ്നിപർവ്വതമാണ്. 1995-ലാണ് ടെനോറിയോ അഗ്നിപർവതം ദേശീയോദ്യാനത്തിൻറെ ഭാഗമായി മാറിയത്. ഈ അഗ്നിപർവ്വതം സ്ഥിതിചെയ്യുന്നത് ഗ്വാനകാസ്റ്റെ പ്രവിശ്യയിലെ ഫോർച്ചൂണയിൽ നിന്ന് 26 മൈൽ വടക്കുകിഴക്കായിട്ടാണ്.
ടെനോറിയോ അഗ്നിപർവ്വതം, നാല് അഗ്നിപർവത കൊടമുടികളും രണ്ട് അഗ്നിപർവ്വത ഗർത്തങ്ങളും അടങ്ങിയതാണ്. ഇതിൽ ഒരു അഗ്നിപർവ്വത ഗർത്തം പലപ്പോഴും മോണ്ടെസുമ അഗ്നിപർവ്വതം എന്നുവിളിക്കപ്പെടുന്നു. ടെനോറിയോയ്ക്ക് 6,287 അടി (1,913 മീറ്റർ) ഉയരമാണുള്ളത്. ഇവിടെനിന്ന് ഉത്ഭവിക്കുന്ന റിയോ സെലെസ്റ്റെ (ഇളം നീല നദി) നീല നിറത്തിൽ കാണപ്പെടുന്നതിനു കാരണം അഗ്നിപർവതത്തിൽ നിന്നുള്ള സൾഫറിൻറെ ഉൽസർജ്ജനവും, കാത്സ്യം കാർബണേറ്റ് ഊറിവരുന്നതുമാണ്.ഉഷ്‌ണജലസ്രാതസ്സുകൾ, നദികൾ, വെള്ളച്ചാട്ടങ്ങൾ, തടാകങ്ങൾ എന്നിവയെല്ലാം അടങ്ങിയതാണ് ഭൂപ്രകൃതി.
അവലംബം
വർഗ്ഗം:കോസ്റ്റ റീക്കയിലെ ദേശീയോദ്യാനങ്ങൾ
എയർബസ്‌ എ330
{||}
എയർബസ്‌ വിമാന നിർമ്മാണ കമ്പനിയുടെ മദ്ധ്യ ദൂര വിമാനങ്ങളിൽ ഒന്നാണ് എയർബസ്‌ എ 330. 13430 കിലോമീറ്റർ വരെ ഒറ്റതവണ പറക്കാൻ ശേഷിയുള്ള ഈ വിമാനത്തിനു 335 യാത്രക്കാരെയും 70 ടണ്ണോളം കാർഗൊയും വഹിക്കാൻ സാധിക്കും.1992 ൽ പുറത്തിറങ്ങിയ ഈ വിമാനം ഏകദേശം 1183 എണ്ണം ഇത് വരെ പുറത്തിറങ്ങിയിട്ടുണ്ട്. ബോയിംഗ് 777 ,787,767 തുടങ്ങിയവയാണ് പ്രധാന എതിരാളികൾ.
അവലംബം
വർഗ്ഗം:യാത്രാവിമാനങ്ങൾ
ഹെരി രാജൗണാരിമിമ്പിയൈനിന
മഡഗാസ്കറിലെ ഒരു രാഷ്ട്രീയപ്രവർത്തകനും 2014 ജനുവരി മുതൽ മഡഗാസ്കറിന്റെ പ്രസിഡണ്ടുമാണ് Hery Martial Rajaonarimampianina Rakotoarimanana (ജനനം നവംബർr 6, 1958). പ്രസിഡണ്ട് Andry Rajoelina -ന്റെ കീഴിൽ മുൻപ് ഇദ്ദേഹം അവിടത്തെ ധനകാര്യമന്ത്രിയായി സേവനം അനുഷ്ഠിച്ചിരുന്നു.
അവലംബം
വർഗ്ഗം:മഡഗാസ്കർ പ്രസിഡന്റുമാർ വർഗ്ഗം:1958-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
മുതുവാൻ ഭാഷ
ഇടുക്കി ജില്ലയുടെ കിഴക്കൻ അതിർത്തിയിൽ ആനമുടി യോട് ചേർന്നുള്ള ഗിരിനിരകളിൽ അധിവസിക്കുന്ന ഗോത്രവിഭാഗമായ  മുതുവാ ന്മാരുടെ ഭാഷയാണ്  മുതുവാൻ ഭാഷ. തമിഴും മലയാളവും കലർന്ന ഒരു മിശ്രഭാഷയാണിത്. ഇടമലക്കുടി,  കോത്തഗിരി, കുണ്ടള, ഇരുപ്പുകല്ല്, മീങ്കുത്തി, ലക്കം, വെള്ളിയാമ്പാറ, വാരിയംകുടി, സൂര്യനെല്ലി, തലമാലി തുടങ്ങി മുതുവാന്മാരുടെ അറുപതോളം ആവാസകേന്ദ്രങ്ങളിൽ ഈ ഭാഷ ആശയവിനിമയത്തിനായി ഉപയോഗിക്കുന്നു. തൃശൂർ ജില്ലയിൽ മുകുന്ദപുരം താലുക്കിൽ അതിരപ്പിള്ളി പഞ്ചായത്തിൽ അടിച്ചിൽതോട്ടി,കോഴിക്കോട് ജില്ലയിൽ തിരുവമ്പാടി, മലപ്പുറം ജില്ലയിലെ എടവണ്ണ പഞ്ചായത്തിലെ ചോലാർമല, ഓടണ്ടപ്പാറ എന്നീ സ്ഥലങ്ങളിൽ കൂടി മുതുവാൻമാർ ജീവിക്കുന്നുണ്ട്. പ്രാദേശിക വകഭേദങ്ങളുള്ള മുതുവാൻ ഭാഷയാണ് ഇവിടങ്ങളിൽ ഉപയോഗിക്കുന്നത്. മുതുവാൻ ഭാഷയ്ക്ക് പ്രത്യേകമായ ലിപി ഇല്ല.
ഗോത്രഭാഷാ സംരക്ഷണം
2022 ൽ കേരളസർക്കാർ മുതുവാൻ ഭാഷയുടെ സംരക്ഷണത്തിനായി  പഠിപ്പുറുസ്സി എന്ന പ്രത്യേക പാഠ്യപപദ്ധതി അവതരിപ്പിച്ചു. തമിഴ് മുതുവാൻ, മലയാളി മുതുവാൻ എന്നീ വിഭാഗങ്ങൾക്കായി പ്രത്യേകം പരിശീലനമാണ് നൽകിവരുന്നത്. സമഗ്ര സമഗ്ര ശിക്ഷ കേരളയുടെ സ്റ്റാർസ് പദ്ധതിയിൽ ഉൾപ്പെടുത്തിയിരിക്കുന്ന ഗോത്ര ഭാഷാ വിഭാഗത്തിലെ വ്യത്യസ്തമായ പരിശീലനമാണ് ഇടമലക്കുടിയിൽ നടന്നുവരുന്നത്. ഇടമലക്കുടി സർക്കാർ ട്രൈബൽ എൽപി സ്‌കൂളിന്റെ നേതൃത്വത്തിൽ മലയാളം - മുതുവാൻ ഭാഷ നിഘണ്ടു പുറത്തിറക്കി. മുതുവാൻ ജനത ഉപയോഗിക്കുന്ന 2500 റോളം വാക്കുകൾ മലയാളത്തിലേക്ക് തർജ്ജിമ ചെയ്താണ് നിഘണ്ടുവിന് രൂപം നൽകിയത്.
സാംസ്കാരികം
മലയാളത്തിലെ യുവസാഹിത്യകാരനായ അശോകമണി എന്ന അശോകൻ മറയൂ രിലൂടെയാണ്  മുതുവാൻ ഭാഷ സാംസ്കാരിക രംഗത്തേയ്ക്ക് കടന്നുവരുന്നത്. 2018 ലെ കേരള സാഹിത്യഅക്കാദമിയുടെ കവിതക്കുള്ള കനകശ്രീ അവാർഡ് പച്ചവ്ട് (പച്ചവീട്) എന്ന കാവ്യ സമാഹാരത്തിനു ലഭിച്ചു.
എം.ഡി. രത്നമ്മ
മലയാള നോവലിസ്റ്റും ചെറുകഥാകൃത്തുമാണ് '''എം.ഡി. രത്‌നമ്മ'''. സ്ത്രീകഥാപാത്രങ്ങളെ കേന്ദ്രീകരിച്ചാണ് മിക്ക നോവലുകളും രചിക്കപ്പെട്ടിട്ടുള്ളത്;  സ്ത്രീപക്ഷത്തു നിന്ന് അവരുടെ വൈവിധ്യമാർന്ന ജീവിതവ്യഥകളും സാധാരണക്കാരുടെ നിത്യജീവിതപ്രശ്നങ്ങളും മിഴിവോടെ  ആവിഷ്ക്കരണമാക്കി എന്ന നിലയിൽ  മലയാള സാഹിത്യത്തിലെ കഥാ നോവൽ രംഗത്തെ വനിതകളിൽ  രത്നമ്മയുടെ സ്ഥാനം ശ്രദ്ധേയമാണ്.
എഴുപതുകളിൽ തുടങ്ങി തൊണ്ണൂറുകളുടെ അവസാനം വരെ സാഹിത്യരംഗത്ത് വളരെ സജീവമായിരുന്നു.
ഇവരുടെ മൂന്ന് നോവലുകൾ അടിസ്ഥാനമാക്കി സിനിമകൾ നിർമ്മിക്കപ്പെടുകയുണ്ടായി. കേരള സാഹിത്യ അക്കാദമി  2013-ൽ രത്നമ്മയ്ക്ക് സമഗ്രസംഭാവനകൾക്കുള്ള പുരസ്‌കാരം നൽകി ആദരിച്ചു.
ജീവിത രേഖകൾ
1943 ഒക്ടോബർ 15-ന് തിരുവല്ലയിൽ എം. ഡി. രത്നമ്മ ജനിച്ചു. പിതാവ് പൊൻകുന്നം ദാമോദരൻ. കവിത, നോവൽ, നാടകം, ഗാനരചന തുടങ്ങിയ മേഖലകളിൽ വ്യക്തിമുദ്ര പതിപ്പിച്ച പുരോഗമന എഴുത്തുകാരനും കമ്മ്യൂണിസ്റ്റ് പാർട്ടി പ്രവർത്തകനും അധ്യാപകനുമായിരുന്നു. അമ്മ: കുഞ്ഞിക്കുട്ടിയമ്മ. എഴുത്തുകാരായ എം.ഡി. രാജേന്ദ്രൻ, എം.ഡി. അജയഘോഷ് ഉൾപ്പെടെ നാല് സഹോദരങ്ങൾ.
മുക്കുതല, തിരുവല്ല എന്നിവിടങ്ങളിൽ സ്‌കൂൾ വിദ്യാഭ്യാസം പൂർത്തിയാക്കിയ രത്നമ്മ എറണാകുളം മഹാരാജാസ് കോളേജിൽ നിന്ന് ഹിന്ദിയിൽ ബിരുദാനന്തര ബിരുദം നേടി. തിരുവല്ല മാർത്തോമ്മാ കോളേജിൽ അധ്യാപികയായി 1966 ൽ ഔദ്യോഗിക ജീവിതമാരംഭിച്ച അവർ 1999-ൽ ശാസ്താംകോട്ട ദേവസ്വം ബോർഡ് കോളേജിൽ ഹിന്ദിവിഭാഗം മേധാവിയായി സർവ്വീസിൽ നിന്നും വിരമിച്ചു.
സാഹിത്യ സംഭാവനകൾ
നോവലിസ്റ്റായാണ് രത്നമ്മ സാഹിത്യത്തിൽ കടന്നു വന്നതും അങ്ങനെ തന്നെയാണ് അവർ പ്രധാനമായും മലയാള സാഹിത്യത്തിൽ വ്യക്തിമുദ്ര പതിപ്പിച്ചതും. പശു, പന്തൽ, അവളുടെ പേര് രാധ, നിരീക്ഷകരുടെ ഗ്രാമം തുടങ്ങി മികച്ച കഥകളും എഴുതിയിട്ടുണ്ട്. ആദ്യ നോവൽ 'എട്ടുകാലി' 1973-ൽ പ്രസിദ്ധീകരിച്ചു. 25 ന് മേൽ നോവലുകളുടെയും 60-ലധികം ചെറുകഥകളുടെയും രചയിതാവാണ്, എം. ഡി. രത്നമ്മ.
കോളേജ് അദ്ധ്യാപികയും സാഹിത്യകാരിയുമായ ഒരുവളുടെ ദുരന്ത കഥയാണ്  രത്നമ്മയുടെ ഒരു പ്രമുഖ കൃതിയായ 'ദ്രൗപദി' യിലെ പ്രതിപാദ്യം. പ്രണയ വിവാഹവും ദാമ്പത്യ ജീവിതത്തിലെ അസ്വാരസ്യങ്ങളും അവളെ അപ്രതീക്ഷിത ദുരന്തങ്ങളിലേക്ക് നയിക്കുന്നു.
ഇതുപോലെ സ്ത്രീകഥാപാത്രങ്ങളെ കേന്ദ്രീകരിച്ചാണ് മിക്കവാറും മറ്റു നോവലുകളും ആഖ്യാനം ചെയ്യപ്പെട്ടിട്ടുള്ളത്.
എഴുപതുകളിൽ തുടങ്ങി മൂന്ന് പതിറ്റാണ്ടോളം രത്നമ്മ സാഹിത്യ രംഗത്ത് വളരെ സജീവമായിരുന്നു. ആ കാലഘട്ടത്തിലെ മലയാളസാഹിത്യ രംഗത്തെ ഒരു പ്രധാന വനിതാ സാന്നിദ്ധ്യമായി ഈ എഴുത്തുകാരി അറിയപ്പെട്ടു.
പുരസ്കാരങ്ങൾ
സമഗ്രസംഭാവനകൾക്കുള്ള കേരള സാഹിത്യ അക്കാദമി പുരസ്‌കാരം 2013-ൽ രത്നമ്മക്കു ലഭിച്ചു.
ബലൂചിസ്ഥാൻ സഘർഷം
അവലംബം
വർഗ്ഗം:പാകിസ്താൻ വർഗ്ഗം:ബലൂചിസ്ഥാൻ
എസ്.പി. ലൂയിസ്
മൂന്നാം കേരള നിയമസഭയിലേക്ക് നാമനിർദ്ദേശം ചെയ്യപ്പെട്ട ആംഗ്ലോ ഇന്ത്യൻ പ്രതിനിധിയായിരുന്നു '''എസ്.പി. ലൂയിസ്''' (ജനുവരി 1919 - 1976). കേരള നിയമസഭയിൽ നോമിനേറ്റ് ചെയ്യുന്നതിനു മുൻപ് 1945-48 കാലഘട്ടത്തിൽ കൊച്ചിൻ ലെജിസ്ലേറ്റിവിലും ലൂയിസ് അംഗമായിരുന്നു. കേരളത്തിൽ പന്ത്രണ്ടോളം ആംഗ്ലൊ ഇന്ത്യൻ സ്കൂളുകൾ സ്ഥാപിച്ച ഇദ്ദേഹം നിരവധി ഇൻഡസ്ട്രിയൽ സ്കൂളുകളും ആരംഭിച്ചിട്ടുണ്ട്. ചാലക്കുടി സതേൺ കോളേജ് ഓഫ് എഞ്ചിനീയറിംഗ് ആൻഡ് ടെക്നോളജിയുടെ പ്രിസിപ്പൽ, കേരള ആംഗോ-ഇന്ത്യൻ യൂണിയന്റെ പ്രസിഡന്റ് മുതലായ പദവികളും ഇദ്ദേഹം വഹിച്ചിട്ടുണ്ട്.
അവലംബം
വർഗ്ഗം:1919-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:1976-ൽ മരിച്ചവർ വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:കേരളനിയമസഭയിലേക്ക് നാമനിർദ്ദേശം ചെയ്യപ്പെട്ടവർ
ഇന്ത്യൻ വന നിയമം, 1927
ബ്രിട്ടീഷ് ഇന്ത്യയിൽ നിലനിന്നിരുന്ന വനനിയമങ്ങളെ അടിസ്ഥാനമാക്കി രൂപം നൽകപ്പെട്ട ഒരു നിയമമാണ് 1927-ലെ ഇന്ത്യൻ വനനിയമം(ഇംഗ്ലീഷ്:Indian Forest Act, 1927). ആദ്യത്തേതും പ്രശസ്തവുമായിട്ടുള്ള നിയമമാണ് 1878ലെ വനനിയമം. വനഭൂമി സംരക്ഷിക്കുക, വനവിഭവ ചൂഷണം നിയന്ത്രിക്കുക തുടങ്ങിയവയായിരുന്നു ഇരു നിയമങ്ങളുടേയും ലക്ഷ്യം. ഒരു പ്രത്യേക വനഭൂമിയെ സംരക്ഷിതവനം, ആരക്ഷിതവനം, ഗ്രാമീണവനം എന്നിങ്ങനെ തരംതിരിക്കുന്നതിന്റെ മാനദണ്ഡങ്ങൾ ഇന്ത്യൻ വന നിയമം(1927) ഉൾക്കൊള്ളുന്നു. വനനിയമങ്ങൾ ലംഘിക്കുന്നത് ശിക്ഷാർഹമാണ്.
സംരക്ഷിത വനങ്ങൾ
ഇന്ത്യൻ വന നിയമങ്ങൾ നിഷ്കർഷിക്കുന്ന് വ്യവസ്തകൾ തൃപ്‌തിപ്പെടുത്തുന്ന പ്രത്യേക വനഭൂമിയാണ് സംരക്ഷിത വനങ്ങൾ എന്നറിയപ്പെടുന്നത്. 1927-ലെ വനനിയമത്തിൽ 4-ആം അധ്യായത്തിലാണ് സ്മരക്ഷിതവനങ്ങളേകുറിച്ച് പരാമർശിക്കുന്നത്. കേന്ദ്ര സർക്കാറിനു പുറമേ സംസ്ഥാന സർക്കാരുകൾക്കും പ്രത്യേക വനഭൂമികളെ സംരക്ഷിതവനമായി വിഞ്ജാപനം ചെയ്യാൻ അധികാരമുണ്ട്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ പരിസ്ഥിതി നിയമങ്ങൾ
ഹെലികോഡിസെറോസ്
സ്പെയിനിലെ ബാലിയാറിക് ദ്വീപുകളിൽ വളരുന്ന ചേനയുടെ കുടുംബത്തിൽപ്പെട്ട ഒരു ചെടിയാണ് ഡെഡ് ഹോഴ്സ് ആരം ലില്ലി (Dead horse arum) എന്നറിയപ്പെടുന്ന ഹെലികോഡിസെറോസ് മസ്കിവോറസ് (Helicodiceros muscivorus). ഈ കുടുംബത്തിലെ പല ചെടികളെയും പോലെ ഈ ചെടിയുടെ പൂക്കൾക്കും വല്ലാത്ത നാറ്റമാണ്. ഇതിന്റെ പൂവിന് കാഴ്ചയ്ക്കും ചീഞ്ഞ മാംസത്തിന്റെ രൂപമാണ്. കോർസിക്ക, സാർഡിനിയ എന്നിവിടങ്ങളിൽ നിന്നുള്ള ഇതൊരു അലങ്കാര സസ്യമാണ്. ഹെലികോഡിസെറോസ് എന്ന ജനുസ്സിലെ ഏക സ്പീഷീസാണ് ഇത്. അരേസീ സസ്യകുടുംബത്തിലെ ഈ സസ്യം അരോയ്ഡി ഉപകുടുംബത്തിൽപ്പെട്ടതാണ്.
ഈ പൂവിന്റെ ദുർഗന്ധത്താൽ ആകർഷിക്കപ്പെടുന്ന ഈച്ചകൾ ചീഞ്ഞമാംസമാണെന്നു തെറ്റിദ്ധരിച്ച് പൂക്കളിൽ എത്തുന്നു. ഈ സമയം ചെടി പൂക്കളുടെ ചുറ്റുപാടിനേക്കാളും ഏതാണ്ട് 24 ഡിഗ്രി വരെ ചൂട് കൂട്ടുന്നു. ചൂടു കൂടുമ്പോൾ ബാഷ്പീകരണത്തിന്റെ തോത് ഉയരുകയും ദുർഗന്ധം അന്തരീക്ഷത്തിൽ നന്നായി വ്യാപിക്കുകയും ചെയ്യുന്നു. ഇങ്ങനെ ചുറ്റുപാടുമുള്ളതിനേക്കാൾ താപം ചെടികൾ കൂട്ടുന്ന പ്രതിഭാസത്തെ തെർമോജെനസിസ് (Thermogenesis) എന്നാണ് വിളിക്കുന്നത്. ഇവിടെ സ്വന്തം പരാഗങ്ങൾ ഉപയോഗിക്കാതെ മറ്റു പൂക്കളിൽനിന്നുമുള്ള പരാഗങ്ങൾ ഉപയോഗിച്ച് പരാഗണം നടക്കാനായി ഈ ചെടി മറ്റൊരു വിദ്യ പുറത്തെടുക്കുന്നുണ്ട് (ഈ പ്രവർത്തിക്ക് പരപരാഗണം എന്നാണ് പറയുന്നത്). രണ്ടുദിവസം നീണ്ടുനിൽക്കുന്ന ഒരു പ്രക്രിയയാണ് ഇത്. ഈ ചേനയിലെ പരാഗണപ്രക്രിയയിൽ ആദ്യത്തെ ദിവസം പൂവിന്റെ സ്ത്രീഭാഗങ്ങൾ പരാഗണത്തിനു തയ്യാറാവുമ്പോൾ പുരുഷഭാഗങ്ങൾ പ്രായമെത്തിയിട്ടുണ്ടാവില്ല. അടുത്ത ദിവസം പുരുഷഭാഗങ്ങൾ തയ്യാറാവുമ്പോഴേക്കും പൂവിന്റെ സ്ത്രീഭാഗങ്ങൾക്ക് പരാഗണത്തിനുള്ള കഴിവു നഷ്ടമായിട്ടുമുണ്ടാവും. പരാഗണപ്രക്രിയയുടെ ആദ്യദിനം പൂവിന്റെ ചൂട് വർദ്ധിക്കുമ്പോഴേക്കും അതിൽ ആകൃഷ്ടരായ പ്രാണികൾ പൂവിനുള്ളിലേക്ക് കടന്നുചെല്ലുകയും പൂവിലെ മുള്ളുകൾ പോലുള്ള ഭാഗങ്ങളിൽ തടഞ്ഞ് തിരിച്ചിറങ്ങാൻ വയ്യാത്തവിധം അതിനകത്ത് കുടുങ്ങിപ്പോവുകയും ചെയ്യുന്നു. മറ്റുള്ള പൂക്കളിൽനിന്നും ഇറങ്ങിവരുന്ന ഇവയുടെ ദേഹമാകെ പുരണ്ട പരാഗങ്ങളാൽ പരാഗണം നടക്കുന്നു.
ഇതേസമയം, ഇതിനുള്ളിൽ ഈച്ച മുട്ടയിടും. രാത്രി മുഴുവൻ പൂവിന്റെയുള്ളിൽ അകപ്പെട്ട ഈച്ച പിറ്റേന്നാവുമ്പോഴേക്കും മുള്ളുകൾ വാടിപ്പോയതിനാൽ തുറന്നുകിട്ടിയ വഴിയിൽക്കൂടി പുറത്തെത്തും. അപ്പോൾ പൂവിന്റെ ആൺഭാഗങ്ങൾ പരാഗരേണുക്കൾ തയ്യാറായിരിക്കും. പൂമ്പൊടിയിൽ പുരണ്ട ഈച്ച അടുത്ത പൂവ് തേടി പറക്കുന്നു.
മഡോണ ആന്റ് ചൈൽഡ് (ബെല്ലിനി, ന്യൂയോർക്ക്, 1485–1490)
ഇറ്റാലിയൻ നവോത്ഥാന കലാകാരനും വെനീഷ്യൻ ചിത്രകാരനുമായ ജിയോവന്നി ബെല്ലിനി 1480 കളുടെ അവസാനം ചിത്രീകരിച്ച ഒരു എണ്ണഛായാചിത്രമാണ് മഡോണ ആന്റ് ചൈൽഡ്. ഈ ചിത്രം ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിൽ സൂക്ഷിച്ചിരിക്കുന്നു.
അസാധാരണമായി, മഡോണ കാഴ്ചക്കാരന്റെ ശ്രദ്ധ അവളുടെ നോട്ടംകൊണ്ട് പിടിച്ചെടുക്കുന്നു. തരിശായ കുന്നുകളിൽ നിന്ന് ഒരു വിശാലമായ ടൗൺസ്‌കേപ്പിലേക്കുള്ള മാറ്റം കാണിക്കുന്ന വിദൂര ഭൂപ്രകൃതി വെളിപ്പെടുത്തുന്നതിനായി ബാക്ക്‌ഡ്രോപ്പ് തിരശ്ശീല അല്പം തുറന്നിരിക്കുന്നു. ഈ ചിത്രത്തിലെ പ്രമേയം പുനരുത്ഥാനമാണ്.
വിവരണം
ദൈനംദിന ലോകത്തിൽ നിന്ന് ഒരു പാരപറ്റ് ഉപയോഗിച്ച് വേർതിരിച്ച പ്രതിഛായയിൽ കാഴ്ചക്കാരനെ മഡോണയുടെ നോട്ടത്തെ ശ്രദ്ധയിൽപ്പെടുന്നവിധത്തിൽ ചിത്രീകരിച്ചിരിക്കുന്നു. ഒരു വിദൂര ഭൂപ്രകൃതി വെളിപ്പെടുന്നവിധത്തിൽ ബഹുമാനത്തെ പ്രതീകപ്പെടുത്തുന്ന തിരശ്ശീല ഉപയോഗിച്ചിരിക്കുന്നു.മരണത്തിനും പുനർജന്മത്തിനുമായി ഒരു ഉപമയായി പ്രഭാത ആകാശം ചിത്രീകരിച്ചിരിക്കുന്നു. അസമമായ ഘടന ടിഷ്യന്റെ ചിത്രീകരണത്തെ സൂചിപ്പിക്കുന്നു. ആൽബ്രെച്റ്റ് ഡ്യുറർ വെനീസ് സന്ദർശിച്ചപ്പോൾ ബെല്ലിനിയെ മികച്ച ചിത്രകാരനായി പ്രഖ്യാപിച്ചു. വെനീഷ്യൻ കാലഘട്ടത്തിലെ മികച്ച ചിത്രമായിരുന്നു ഇത്.
ചിത്രകാരനെക്കുറിച്ച്
വെനീഷ്യൻ ചിത്രകാരന്മാരുടെ കൂട്ടത്തിൽ ബെല്ലിനി കുടുംബത്തിൽ നിന്നും ഏറ്റവും നന്നായി അറിയപ്പെടുന്ന ഒരു ഇറ്റാലിയൻ നവോത്ഥാന ചിത്രകാരനായിരുന്നു ജിയോവന്നി ബെല്ലിനി. അദ്ദേഹത്തിന്റെ പിതാവ് ജാക്കോപോ ബെല്ലിനി, സഹോദരൻ ജെന്റൈൽ ബെല്ലിനി (അദ്ദേഹത്തിന്റെ ജീവിതകാലത്ത് ജിയോവാനിയേക്കാൾ കൂടുതൽ ബഹുമാനിക്കപ്പെട്ടിരുന്നു. എന്നാൽ ഇന്ന് വിപരീതം ആണെങ്കിലും), ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നിവയായിരുന്ന ആൻഡ്രിയ മാന്റെഗ്ന അദ്ദേഹത്തിന്റെ സഹോദരൻ ആയിരുന്നു. കൂടുതൽ വിഷയാസക്തവും വർണ്ണാഭമായതുമായ ശൈലിയിലേക്ക് മാറ്റംവരുത്തിയതിനാൽ വെനീഷ്യൻ ചിത്രകലയിൽ വിപ്ലവം സൃഷ്ടിച്ചതായി അദ്ദേഹം കണക്കാക്കപ്പെടുന്നു. വ്യക്തവും സാവധാനം ഉണങ്ങുന്ന എണ്ണഛായങ്ങളുടെ ഉപയോഗത്തിലൂടെ ജിയോവന്നി ആഴത്തിലുള്ളതും സമൃദ്ധവുമായ നിറങ്ങളും വിശദമായ ഷേഡിംഗുകളും സൃഷ്ടിച്ചു. വെനേഷ്യൻ പെയിന്റിംഗ് സ്കൂളിൽ, പ്രത്യേകിച്ച് അദ്ദേഹത്തിന്റെ വിദ്യാർത്ഥികളായ ജോർജിയോണിനെയും ടിഷ്യനെയും, അദ്ദേഹത്തിന്റെ വർണ്ണാഭമായ കളറിംഗും, പ്രകൃതിദൃശ്യങ്ങളും വളരെയധികം സ്വാധീനിച്ചു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
ഗവൺമെന്റ് മെഡിക്കൽ കോളേജ്, ഷാഹ്ദോൾ
ഗവൺമെന്റ് മെഡിക്കൽ കോളേജ്, ഷഹ്ദോൾ, മധ്യപ്രദേശിലെ ഷാഹ്‌ദോലിലുള്ള ഒരു സമ്പൂർണ്ണ തൃതീയ മെഡിക്കൽ കോളേജാണ്. 2018ലാണ് ഇത് സ്ഥാപിതമായത്. കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എംബിബിഎസ്) ബിരുദവും നഴ്‌സിംഗ്, പാരാ മെഡിക്കൽ കോഴ്‌സുകളും വാഗ്ദാനം ചെയ്യുന്നു. ഈ കോളേജ് മധ്യപ്രദേശ് മെഡിക്കൽ സയൻസ് യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുണ്ട് കൂടാതെ ഇതിന് മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരവുമുണ്ട്. നാഷണൽ എലിജിബിലിറ്റി, എൻട്രൻസ് ടെസ്റ്റ് വഴിയുള്ള മെറിറ്റിന്റെ അടിസ്ഥാനത്തിലാണ് കോളേജിലേക്കുള്ള തിരഞ്ഞെടുപ്പ്.
കോഴ്സുകൾ
ഗവൺമെന്റ് മെഡിക്കൽ കോളേജ്, ഷാഡോൾ എംബിബിഎസ് വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു. നാഷണൽ ടെസ്റ്റിംഗ് ഏജൻസി (NTA) നടത്തുന്ന നാഷണൽ എലിജിബിലിറ്റി കം എൻട്രൻസ് ടെസ്റ്റിൽ (NEET-UG) നേടിയ സ്‌കോറിന്റെ അടിസ്ഥാനത്തിലാണ് പ്രവേശനം. എംബിബിഎസ് കോഴ്സിന്റെ ദൈർഘ്യം 4.5 വർഷം + ഒരു വർഷം നിർബന്ധിത റൊട്ടേറ്റിംഗ് മെഡിക്കൽ ഇന്റേൺഷിപ്പ് ആണ്.
പുറം കണ്ണികൾ
വർഗ്ഗം:Coordinates on Wikidata വർഗ്ഗം:മധ്യപ്രദേശിലെ മെഡിക്കൽ കോളേജുകൾ
അവസ്ഥാന്തരങ്ങൾ
വലത്ത്‌|ലഘുചിത്രം|361x361ബിന്ദു|വിവിധ അവസ്ഥാന്തരങ്ങളുടെ പ്രക്രീയ കാണിക്കുന്ന ചിത്രം ഒരു വസ്തുവിന്റെ അവസ്ഥകളായ ഖരം, ദ്രാവകം, വാതകം (ചിലപ്പോൾ പ്ലാസ്മയും) എന്നീ അവസ്ഥകളിൽ ഒന്നിൽനിന്നും മറ്റൊന്നിലേക്ക് മാറുന്നതിനെയാണ് സാധാരണയായി അവസ്ഥാന്തരണം എന്ന പ്രക്രീയകൊണ്ട് സൂചിപ്പിക്കുന്നത്. ഒരു താപഗതികവ്യൂഹത്തിന്റെ അവസ്ഥക്കും ഒരു വസ്തുവിന്റെ അവസ്ഥക്കും ഒരേ സ്വഭാവങ്ങളാണ് ഉള്ളത്. ചുറ്റുപാടുകളുടെ ചിലമാറ്റങ്ങൾക്ക് വിധേയമായി (ഉദാഹരണത്തിന് താപനിയിലുണ്ടാവുന്ന വ്യതിയാനം, മർദ്ദത്തിലുള്ള വ്യതിയാനം തുടങ്ങിയവ) അവസ്ഥാന്തരണം സംഭവിക്കുമ്പോൾ വസ്തുവിന്റെ ചില സ്വഭാവങ്ങൾക്ക് മാറ്റം സംഭവിക്കുന്നു. ഈ മാറ്റം ചിലപ്പോഴെല്ലാം തുടർച്ചയില്ലാത്തതുമായിരിക്കും. ഉദാഹരണത്തിന് ഒരു ദ്രാവകം അതിന്റെ തിളനിലവരെ ചൂടാക്കുന്നു അപ്പോൾ അത് വാതകമായി മാറുന്നു അപ്പോൾ‍ അതിന്റെ വ്യാപ്തം മുമ്പെങ്ങുമില്ലാത്തവിധം വർദ്ധിക്കുന്നു. അവസ്ഥാമാറ്റം സംഭവിക്കുമ്പോഴുണ്ടാവുന്ന ചുറ്റുപാടുകളുടെ സ്ഥിതികളുടെ അളവിനെയാണ് സാധാരണയായി അവസ്ഥാന്തരണം എന്നുപറയുന്നത്. അവസ്ഥാന്തരണം പ്രകൃതിയിൽ സർവ്വസാധാരണമായി നടക്കുന്ന പ്രക്രീയയാണ്. ആധുനികസാങ്കേതികവിദ്യകളിൽ വിവിധ തരത്തിലുള്ള അനേകം അവസ്ഥാന്തരങ്ങൾ ഉപയോഗിക്കുന്നു.
വിവിധതരത്തിലുള്ള അവസ്ഥാന്തരണങ്ങൾ
അവസ്ഥാന്തരണങ്ങളുടെ ചില ഉദാഹരണങ്ങൾ ലഘുചിത്രം|300x300ബിന്ദു|ജലത്തിന്റെ അനോമലസ് സ്വഭാവം വ്യക്തമാക്കുന്ന ഒരു അവസ്ഥാ സുചക ചിത്രം വലത്ത്‌|ലഘുചിത്രം|A small piece of rapidly melting solid [[ആർഗോൺ|argon simultaneously shows the transitions from solid to liquid and liquid to gas.]]
See also
വർഗ്ഗം:ദ്രവ്യത്തിന്റെ അവസ്ഥകൾ വർഗ്ഗം:രാസപ്രക്രിയകൾ വർഗ്ഗം:ഭൗതികരസതന്ത്രം
വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ വർഗ്ഗം:ദ്രവ്യത്തിന്റെ അവസ്ഥാന്തരങ്ങൾ
ഗ്രീൻ ഐലന്റ് ദേശീയോദ്യാനം
ഗ്രീൻ ഐലന്റ് ദേശീയോദ്യാനം എന്നത് ഒരു ചെറിയ കോറൻ കേയിലുള്ളതും സംരക്ഷിതപ്രദേശമെന്നു പ്രഖ്യാപിക്കപ്പെട്ടതുമായ ദേശീയോദ്യാനമാണ്. ഇവിടുത്തെ ആദിവാസികളായ ഗുൻഗ്ഗന്യ്ജി ജനങ്ങൾ ഇത്നെ ദുബുക്ജി എന്നാണ് വിളിക്കുന്നത്. ഗുൻഗ്ഗന്യ്ജി ജനങ്ങൾ ഈ ദ്വീപിനെ ഉപക്രമത്തിനു വേണ്ടിയുള്ള മൈതാനമായാണ് ഉപയോഗിച്ചു വന്നിരുന്നത്.
കാനറ കൂരൽ
ദക്ഷിണേന്ത്യയിലെ പുഴകളിൽ കാണപ്പെടുന്ന 11 കൂരൽ ഇനങ്ങളിലൊന്നാണ് ഹിപ്‌സെലോബാർബസ് ലിത്തോപിഡോസ്. വംശനാശം സംഭവിച്ചെന്ന് ശാസ്ത്രലോകം കരുതിയ അപൂർവമായ ഈ ശുദ്ധജലമത്സ്യത്തെ ഏതാണ്ട് മുക്കാൽ നൂറ്റാണ്ടിനുശേഷം 2013 ൽ കണ്ടെത്തിയിരുന്നു. 1941-ൽ സുന്ദരരാജ് ബി. ആണ് ഈ മത്സ്യത്തെ കണ്ടെത്തിയ കാര്യം ഇതിനുമുമ്പ് രേഖപ്പെടുത്തിയിട്ടുള്ളത്. കർണാടകത്തിൽ ദക്ഷിണകന്നഡ ജില്ലയിലെ ഫൽഗുനി പുഴയിലും കാസർകോട്ടുകൂടി ഒഴുകുന്ന ചന്ദ്രഗിരിപ്പുഴയിലും അവയുടെ കൈവഴികളിലും മാത്രമാണ് ഈ കൂരൽമത്സ്യം കാണപ്പെടുന്നത്. അന്താരാഷ്ട്ര പ്രകൃതിസംരക്ഷണ സംഘടന (ഐ.യു.സി.എൻ.) ചുവപ്പുപട്ടികയിൽ 'കൂടുതൽ വിവരങ്ങൾ ലഭ്യമല്ലാത്ത ജീവികളുടെ ഗണ'ത്തിലാണ് ഈ മത്സ്യത്തെ ഉൾപ്പെടുത്തിയിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ മത്സ്യങ്ങൾ വർഗ്ഗം:ശുദ്ധജല മത്സ്യങ്ങൾ
ഇന്ത്യയിലെ വനിതാ ഗവർണർമാരുടെ പട്ടിക
ഇന്ത്യൻ ഭരണഘടനപ്രകാരം ഗവർണർമാർ സംസ്ഥാനങ്ങളിലും ലഫ്റ്റനന്റ് ഗവർണർമാർ കേന്ദ്രഭരണപ്രദേശങ്ങളിലും ഭരണവ്യവസ്ഥയുടെ തലവനാണ്. ഒട്ടേറെ വനിതകൾ ഇതിനകം തന്നെ ഈ പദവിയിലിരുന്നിട്ടുണ്ട്. അവരുടെ പട്ടിക ചുവടെ.
അവലംബം
* പ
നോക്സിയ
റുബിയേസീ കുടുംബത്തിലെ പൂച്ചെടികളുടെ ഒരു ജനുസ്സാണ് നോക്സിയ. ആന്ത്രാക്വിനോണുകളുടെ സമ്പന്നമായ ഉറവിടമായി ഈ ജനുസ്സ് അറിയപ്പെടുന്നു.
External links
വർഗ്ഗം:റുബിയേസീ സസ്യകുടുംബം
ചാരകണ്ഠൻ തിനക്കുരുവി
എംബെറിസിഡേ കുടുംബത്തിലെ ഒരു ഇനം പക്ഷിയാണ് ചാരകണ്ഠൻ തിനക്കുരുവി. ഗ്രേ നെക്ഡ് ബൻടിംഗ്, ഗ്രേ-ഹുഡ്ഡ് ബണ്ടിംഗ് എന്നും ഈ പക്ഷി അറിയപ്പെടുന്നു (ചെസ്റ്റ്നട്ട്-ഇയേർഡ് ബണ്ടിംഗിനും ഇത് ഉപയോഗിക്കുന്നു . കാസ്പിയൻ കടൽ മുതൽ മധ്യേഷ്യയിലെ അൽതായ് പർവതനിരകൾ വരെയും തെക്കേ ഏഷ്യയുടെ ചില ഭാഗങ്ങളിൽ ശീതകാലം വരെയും ഇതിനെക്കാണാം. മറ്റ് ബണ്ടിംഗുകളെപ്പോലെ ഇത് ചെറിയ  കൂട്ടങ്ങളായാണ് കാണപ്പെടുന്നത്.
വിവരണം
ഇടത്ത്‌|ലഘുചിത്രം| ഗ്രേ നെക്ഡ് ബൻടിംഗ് രാജ്കോട്ടിൽ. ഈ പക്ഷിയുടെ കൊക്ക് മുകളിൽ ചാരനിറത്തോടുകൂടിയതാണ്. ചാരനിറത്തിലുള്ള തലയിൽ വേറിട്ടുനിൽക്കുന്ന വെളുത്ത കണ്ണ്. താടിയും കഴുത്തും വെളുത്ത പിങ്ക് നിറത്തിലുള്ളതും ചാരനിറത്തിലുള്ള വരകളുള്ളവയുമാണ്. അടിവശം പിങ്ക് കലർന്ന തവിട്ടുനിറമാണ്. പെൺപക്ഷി നിറംമങ്ങിയതാണ്. പുറം വാൽ തൂവലുകൾ വെളുത്തതാണ്.
ഫ്രാൻസിസ് ബുക്കാനൻ-ഹാമിൽട്ടൺ വരച്ച ചിത്രത്തെ അടിസ്ഥാനമാക്കിയാണ് എഡ്വേർഡ് ബ്ലിത്ത് ഈ ഇനത്തെ വിശേഷിപ്പിച്ചത്. ഏഷ്യാറ്റിക് സൊസൈറ്റിയുടെ ജേണലിന്റെ പ്രസിദ്ധീകരണത്തിലെ വിവരണത്തിന്റെ യഥാർത്ഥ തീയതി 1845 ആണെന്ന് അഭിപ്രായമുണ്ട്. ഇന്ത്യൻ മ്യൂസിയത്തിൽ ഒരു മാതൃക കണ്ടെത്തിയിട്ടില്ല.
ശൈത്യകാലത്ത് ഇത് ഹ്രസ്വമായ ഒരു ക്ലിക്ക് ശബ്ദമുണ്ടാക്കുന്നു.
മൂന്ന് ഉപസ്പീഷീസുകളുണ്ട്: buchanani, neobscura, and ceruttii.
ആവാസ വ്യവസ്ഥ
ഇടത്ത്‌|ലഘുചിത്രം|141x141ബിന്ദു| മുട്ട വരണ്ടതും തുറന്നതുമായ ആവാസ വ്യവസ്ഥകളിലാണ് ഗ്രേ നെക്ഡ് ബൻടിംഗ് കാണപ്പെടുന്നത്, പലപ്പോഴും കല്ലുള്ളതും, മുള്ളുള്ള കുറ്റിച്ചെടികളുള്ളതുമായ കുന്നിൻ പ്രദേശങ്ങളിൽ. ദേശാടനം നടത്തുന്ന ഇവ, മാർച്ചിൽ അവരുടെ പ്രജനന കേന്ദ്രങ്ങളിലേക്ക് മടങ്ങുന്നു. അഫ്ഗാനിസ്ഥാൻ, അർമേനിയ, അസർബൈജാൻ, ഭൂട്ടാൻ, നേപ്പാൾ, ചൈന, ഹോങ്കോംഗ്, ഇന്ത്യ, ഇറാൻ, ഇസ്രായേൽ, കസാക്കിസ്ഥാൻ, മംഗോളിയ, ഒമാൻ, പാകിസ്ഥാൻ, റഷ്യ, സിറിയ, താജിക്കിസ്ഥാൻ, തുർക്കി, തുർക്ക്മെനിസ്ഥാൻ, ഉസ്ബെക്കിസ്ഥാൻ എന്നിവിടങ്ങളിൽ ഇവയെ കാണപ്പെടുന്നു.
പ്രധാനമായും 7000 അടിക്ക് താഴെയുള്ള മിതശീതോഷ്ണ പുൽമേടാണ് ഇതിന്റെ സ്വാഭാവിക ആവാസ കേന്ദ്രം. സസ്യങ്ങൾക്കടിയിൽ ഇത് നിലത്ത് കൂടുകൂട്ടുന്നു. കൂട് നിർമ്മാണത്തിന്, പുല്ലും മുടിയും ഉപയോഗിക്കാറുണ്ട്. പ്രജനനകാലത്ത് ഹ്രസ്വവും തീവ്രവുമായ ശബ്ദമുണ്ടാക്കാറുണ്ട്.
കസാക്കിസ്ഥാനിൽ നിന്നുള്ള പക്ഷികളിൽ ഒരുതരം ടിക്ക് (Hyalomma) കാണപ്പെട്ടിട്ടുണ്ട്.
ആൺപക്ഷികളും പെൺപക്ഷികളും വെവ്വേറെ ദേശാടനം നടത്തുന്നതായി ക്ലൗഡ് ടിഷർസ്റ്റ് രേഖപ്പെടുത്തിയിട്ടുണ്ട്.
കെ. പി. ജി. നമ്പൂതിരി
കേരളത്തിലെ പ്രശസ്തനായ ഒരു കവിയും കമ്യൂണിസ്റ്റ് പാർട്ടിയുടെ ആദ്യകാല സമുന്നത നേതാക്കളിൽ ഒരാളുമായിരുന്നു ''' കെ..പി. ജി. നമ്പൂതിരി'''യെന്ന ഗോവിന്ദൻ നമ്പൂതിരി (മേയ് 1 1917 -ജനുവരി 10 1973.
ജീവിതരേഖ
എറണാകുളം ജില്ലയിലെ അഴകത്ത് ശൂരന്നൂർ മനയ്ക്കൽ പരമേശ്വരൻ നമ്പൂതിരിയുടേയും ഗംഗാ അന്തർജ്ജനത്തിൻറെയും മകനായി 1917 മെയ് 1-ാ0 തീയതി ജനനം. ആട്ടയൂർ ഇല്ലത്ത് ഉമാദേവി അന്തർജ്ജനമായിരുന്നു ഭാര്യ.
തൃശ്ശൂർ നഗരത്തിലെ നമ്പൂതിരി വിദ്യാലയം, മോഡൽ ബോയ്സ് ഹൈസ്കൂൾ എന്നിവിടങ്ങളിൽ സ്കൂൾ വിദ്യാഭ്യാസത്തിനുശേഷം സെന്റ് തോമസ് കോളേജിൽ നിന്നും ബിരുദം. വിദ്യാഭ്യാസ കാലഘട്ടത്തിനുശേഷം, കോഴിക്കോടുനിന്നും പ്രസിദ്ധീകരിച്ചിരുന്ന പ്രഭാതം പത്രം, ദേശാഭിമാനി പത്രം, പുരോഗമനസാഹിത്യ പ്രസ്ഥാനത്തിന്റെ മുഖപത്രമായിരുന്ന പുരോഗതി തുടങ്ങിയവകളിലെ പത്രാധിപസമിതി അംഗമായിരുന്നു.
പുറം കണ്ണികൾ
വർഗ്ഗം:മലയാളം എഴുത്തുകാർ
ചക്ഷാഅലാദിൻ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ചക്ഷാഅലാദിൻ. കപൂർത്തല ജില്ല ആസ്ഥാനത്തുനിന്നും 22 കിലോമീറ്റർ അകലെയാണ് ചക്ഷാഅലാദിൻ സ്ഥിതിചെയ്യുന്നത്. ചണ്ഡീഗഡിൽ നിന്ന് ചക്ഷാഅലാദിനിലേക്കുള്ള ദൂരം 183 കിലോമീറ്ററാണ്. ചക്ഷാഅലാദിൻ വില്ലേജിന്റെ പരമാധികാരി സർപഞ്ചാണ്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ചക്ഷാഅലാദിൻ ൽ 3 വീടുകൾ ഉണ്ട്. ആകെ ജനസംഖ്യ 13 ആണ്. ഇതിൽ 6 പുരുഷന്മാരും 7 സ്ത്രീകളും ഉൾപ്പെടുന്നു. ചക്ഷാഅലാദിൻ ലെ സാക്ഷരതാ നിരക്ക് 76.92 ശതമാനമാണ്. ചക്ഷാഅലാദിനി ലെ 6 വയസ്സിനു താഴെയുള്ള കുട്ടികളുടെ എണ്ണം 1 ആണ്. ഇത് ചക്ഷാഅലാദിനിലെ ആകെ ജനസംഖ്യയുടെ 7.69 ശതമാനമാണ്.
നാരദേയപുരാണം
ശ്ളോകസംഖ്യയും കാലഘട്ടവും
മൊത്തത്തിൽ 25000-ഓളം ശ്ളോകങ്ങൾ നാരദീയപുരാണത്തിനു ഉണ്ടെന്നാണ് മത്സ്യപുരാണത്തിലും മറ്റുമുള്ള സൂചന. എങ്കിലും 18500 ശ്ളോകങ്ങൾ മാത്രമേ കണ്ടു കിട്ടിയിട്ടുള്ളൂ. രാധാമാധവമാഹാത്മ്യങ്ങളെക്കുറിച്ചു പറയുന്നതിനാൽ ഈ പുരാണത്തിന്റെ കാലഘട്ടം ഗീതാഗോവിന്ദത്തിന്റെ കാലഘട്ടമായ ഏതാണ്ട് 12 -ആം നൂറ്റാണ്ടു ആകാനാണ് സാധ്യത.
പുരാണ ഘടന
ഈ പുരാണത്തിനു പൂർവ്വാർദ്ധം, ഉത്തരാർദ്ധം എന്നിങ്ങനെ രണ്ടു ഭാഗങ്ങളുണ്ട്.
പൂർവ്വാർദ്ധത്തിനു നാല് ഭാഗങ്ങളുണ്ട്.
ഒന്നാം പാദം - അദ്ധ്യായങ്ങൾ 1 മുതൽ  41 വരെ.
രണ്ടാം പാദം - അദ്ധ്യായങ്ങൾ 42 മുതൽ  62  വരെ.
നാലാം പാദം - അദ്ധ്യായങ്ങൾ 92 മുതൽ  125  വരെ.
ഉത്തരഭാഗം 81 അദ്ധ്യായങ്ങൾ അടങ്ങിയതാണ്.
ഉത്തരഭാഗത്തിൽ നാരദനോ ബ്രഹ്മപുത്രന്മാരോ ഇല്ല. വസിഷ്ഠനും മാന്ധാതാവും തമ്മിലുള്ള സംഭാഷണമാണ് ഇതിലെ പ്രമേയം. ഉത്തരഭാഗത്തിനു പൂർവ്വഭാഗവുമായി വാസ്തവത്തിൽ ബന്ധമില്ല. അതുകൊണ്ടു നാരദീയപുരാണം പൂർവ്വഭാഗം കൊണ്ട് പൂർണ്ണമാകുന്നതായി പണ്ഡിതർ കരുതുന്നു.
അവലംബം
വർഗ്ഗം : പുരാണങ്ങൾ
കഞ്ചർഭട്ട് സമുദായം
മഹാരാഷ്ട്രയിലെ വിചിത്രമായ ചില അനാചാരങ്ങൾ പിൻതുടർന്ന വിഭാഗമാണ് കഞ്ചർഭട്ട് സമുദായം. വിവാഹം അംഗീകരിക്കുന്നതിന് പണം വാങ്ങുക, ആദ്യരാത്രിയിൽ നവവധുവിന്റെ കന്യകാത്വ പരിശോധന നടത്തുക തുടങ്ങിയവയാണ് ഇതിൽ പ്രധാനം.
കന്യകാത്വ പരിശോധന
400 വർഷങ്ങളായി സമുദായത്തിനിടയിൽ നിലനിൽക്കുന്ന  അനാചാരമാണിത്. വിവാഹിതയായ ഏതേലും യുവതി കന്യകയാണോ എന്ന് പരിശോധിക്കുന്നതാണ് രീതി. കന്യകയല്ല എന്ന് ബോധ്യപ്പെട്ടാൽ ആ വിവാഹം അസാധുവാക്കപ്പെടും. വിചിത്രമായ ആചാരം ഏറെ പ്രതിഷേധത്തിനിടയാക്കിയിരിക്കുകയാണിപ്പോൾ.
അനാചാരങ്ങൾക്ക് എതിരെയുള്ള പ്രതിഷേധം
‘Stop the V-Ritual’ എന്ന പേരിൽ 40 പേരടങ്ങുന്ന ഒരു സംഘമാണ് ഇത്തരം അനാചാരങ്ങൾക്ക് എതിരെ ശബ്ദമുയർത്തുന്നത്. കഞ്ചർഭട്ട് സമുദായത്തിൽ വധുവിന്റെ കന്യകാത്വ പരിശോധനയെന്ന ദുരാചാരം പതിവാണ്.
അനുകൂലിച്ചും മാർച്ച്
2018ൽ പൂനെയിൽ 200 സ്ത്രീകൾ ഈ അനാചാരത്തെ അനുകൂലിച്ച് കൊണ്ട് മാർച്ച് നടത്തിയിരുന്നു. ഇത് തങ്ങളുടെ ആചാരമാണെന്നും അത് സംരക്ഷിക്കണമെന്നും ആവശ്യപ്പെട്ടായിരുന്നു മാർച്ച്. സ്റ്റോപ് വി റിച്ച്വൽ ഗ്രൂപ്പ് മാപ്പ് പറയണമെന്നും അവർ ആവശ്യപ്പെട്ടിരുന്നു.
അവലംബം
വർഗ്ഗം:സ്ത്രീകൾക്ക് എതിരായ അതിക്രമങ്ങൾ വർഗ്ഗം:ദുരാചാരങ്ങൾ
ആർ.സി. ബോറൽ
ഹിന്ദി സംഗീത സംവിധായകനും, ഈ രംഗത്തെ പ്രമുഖനുമായിരുന്ന റായ് ചന്ദ് ബോറൽ എന്ന '''ആർ. സി. ബോറൽ'''. കൽക്കട്ടയിലാണ് ഇദ്ദേഹം ജനിച്ചത് ( 19 ഒക്ടോ: 1903–25 നവം: 1981) പിതാവ് ധ്രുപദ് വിദ്വാനായിരുന്ന ലാൽ ചന്ദ് ബോറൽ ആയിരുന്നു. സംഗീത വിദ്വാന്മാരായ ഉസ്താദ് മുഷ്താഖ് ഖാൻ, മാസിത് ഖാൻ,ഹാഫിസ് അലി ഖാൻ എന്നിവരുടെ കീഴിലുള്ള പരിശീലനം ബോറലിനു ലഭിച്ചിരുന്നു.''തബലയിലെ സത് സംഗത്'എന്നതിൽ നൈപുണ്യമുണ്ടായിരുന്ന ബോറൽ ലക്നോവിലെയും,അലഹബാദിലും നടന്ന കച്ചേരികളിൽ പങ്കെടുത്തിരുന്നു. ഹിന്ദി ചലച്ചിത്രരംഗത്തെ സംഗീതസംവിധാനത്തിന്റെ തുടക്കാരിലൊരാളായി ബോറൽ കരുതപ്പെടുന്നുണ്ട്.
അവലംബം
വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:ഹിന്ദി ചലച്ചിത്രസംഗീതസംവിധായകർ വർഗ്ഗം:1903-ൽ ജനിച്ചവർ
എൻ.കെ.വി.ഡി
സോവിയറ്റ് യൂണിയന്റെ രഹസ്യ പൊലീസ് ഏജൻസിയായിരുന്നു എൻ.കെ.വി.ഡി. സ്റ്റാലിന്റെ ഭരണകാലത്ത് രാഷ്ട്രീയ എതിരാളികളെ അടിച്ചമർത്താനും മറ്റും എൻ.കെ.വി.ഡി യെ വ്യാപകമായി ഉപയോഗപ്പെടുത്തി.
വർഗ്ഗം:സോവിയറ്റ് യൂണിയൻ വർഗ്ഗം:രഹസ്യാന്വേഷണസംഘടനകൾ
നൊവെന
നൊവെന  (ലത്തീൻ ഭാഷയിൽ: novem, "ഒമ്പത്") എന്നത് ക്രിസ്തുമതത്തിലെ പുരാതന പാരമ്പര്യത്തിലുള്ള ഭക്തിയോടെയുള്ള പ്രാർത്ഥനയാണ്. ഒൻപത് ദിവസങ്ങളിൽ അല്ലെങ്കിൽ ആഴ്ചയിൽ ആവർത്തിച്ചുള്ള സ്വകാര്യമായ പൊതു പ്രാർത്ഥനകൾ ഇതിൽ കാണുന്നു. ഒരു നൊവെന സമയത്ത്, ഭക്തർ അപേക്ഷകൾ സമർപ്പിക്കുന്നു, അനുഗ്രഹങ്ങൾ പ്രാപിക്കുന്നു, അല്ലെങ്കിൽ യേശുക്രിസ്തുവിനെ ആരാധിക്കുക വഴി അനുഗ്രഹങ്ങൾ പ്രാപിക്കുക, കന്യാമറിയം അല്ലെങ്കിൽ വിശുദ്ധന്മാരോടുപ്രാർത്ഥിക്കുക എന്നിവയെല്ലാം ഇതിൽ ഉൾപ്പെടുന്നു. വ്യക്തികൾ ഒരു പ്രതിമ പ്രതിനിധാനം ചെയ്ത് ആ വ്യക്തിക്കു മുമ്പിൽ മുട്ടുകുത്തി, മെഴുകുതിരികൾ കത്തിക്കുകയോ അല്ലെങ്കിൽ പൂക്കൾ അർപ്പിക്കുകയോ വഴി സ്നേഹവും ആദരവും പ്രകടിപ്പിക്കുന്നു.
റോമൻ കത്തോലിക്കാസഭയിലെ അംഗങ്ങളും ആംഗ്ലിക്കൻ, ഈസ്റ്റേൺ ഓർത്തഡോക്സ് ക്രിസ്ത്യാനികൾ, ലൂഥറൻ എന്നിവരും നൊവെന പ്രാർത്ഥിക്കാറുണ്ട്. കൂടാതെ, സഭയുടെ പുതുക്കലിനായി പ്രാർത്ഥിക്കാനുള്ള ശ്രമത്തിൽ പ്രീമിയർ ക്രിസ്ത്യൻ റേഡിയോ പരസ്യപ്പെടുത്തിയതുപോലുള്ള സഭൈക്യപ്രസ്ഥാനത്തിന്റെ ക്രിസ്ത്യൻ പശ്ചാത്തലത്തിലും നൊവെന ഉപയോഗിക്കുന്നു.
ബാഹ്യ ലിങ്കുകൾ
വർഗ്ഗം:ക്രിസ്ത്യൻ പ്രാർത്ഥനകൾ വർഗ്ഗം:ലത്തീൻ ഭാഷ
ലെജന്റ് ഓഫ് ദി ക്രിസ്മസ് സ്പൈഡർ
ക്രിസ്മസ് മരങ്ങളിൽ ടിൻസലിന്റെ ഉത്ഭവം വിശദീകരിക്കുന്ന ഒരു കിഴക്കൻ യൂറോപ്യൻ നാടോടിക്കഥയാണ് ദി ലെജന്റ് ഓഫ് ക്രിസ്മസ് സ്പൈഡർ. പടിഞ്ഞാറൻ ഉക്രെയ്നിലാണ് ഇത് കൂടുതലായി കാണപ്പെടുന്നത്. ചിലന്തിയുടെ ആകൃതിയിലുള്ള ചെറിയ ആഭരണങ്ങൾ പരമ്പരാഗതമായി ക്രിസ്മസ് അലങ്കാരങ്ങളുടെ ഭാഗമാണ്.
കഥ
ദരിദ്രയും കഠിനാധ്വാനിയുമായ ഒരു വിധവ ഒരിക്കൽ മക്കളോടൊപ്പം ഒരു ചെറിയ കുടിലിൽ താമസിച്ചു. ഒരു വേനൽക്കാല ദിവസം ഒരു പൈൻ കോൺ കുടിലിലെ മൺതറയിൽ വീണു വേരുറപ്പിച്ചു. ശൈത്യകാലത്തോടെ ഒരു ക്രിസ്മസ് ട്രീ ഉണ്ടാകുമെന്ന പ്രതീക്ഷയിൽ ആവേശഭരിതരായ വിധവയുടെ കുട്ടികൾ വൃക്ഷത്തെ പരിപാലിച്ചു. മരം വളർന്നു. പക്ഷേ ക്രിസ്മസ് ഈവ് വന്നപ്പോൾ അത് അലങ്കരിക്കാൻ അവർക്ക് കഴിഞ്ഞില്ല. കുട്ടികൾ സങ്കടത്തോടെ കിടന്നുറങ്ങി. പിറ്റേന്ന് അതിരാവിലെ അവർ ഉറക്കമുണർന്നപ്പോൾ ചിലന്തിവല കൊണ്ട് പൊതിഞ്ഞ മരത്തെ കണ്ടു. അവർ ജാലകങ്ങൾ തുറന്നപ്പോൾ സൂര്യപ്രകാശത്തിന്റെ ആദ്യത്തെ കിരണങ്ങൾ ചിലന്തിവലകളിൽ സ്പർശിക്കുകയും അവയെ സ്വർണ്ണവും വെള്ളിയും ആക്കുകയും ചെയ്തു. വിധവയും മക്കളും സന്തോഷിച്ചു. അന്നുമുതൽ അവർക്ക് ഒരിക്കലും ദാരിദ്ര്യത്തിൽ കഴിയേണ്ടി വന്നില്ല.
രൂപാന്തരം
മറ്റ് പതിപ്പുകൾ സൂര്യപ്രകാശത്തെ ഫാദർ ക്രിസ്മസ്, സാന്താക്ലോസ്, അല്ലെങ്കിൽ ചൈൽഡ് ജീസസ് എന്നിവയിൽ നിന്നുള്ള അത്ഭുതം ഉപയോഗിച്ച് മാറ്റിസ്ഥാപിക്കുന്നു. ക്രിസ്മസ് ട്രീ കാണാൻ ആഗ്രഹിച്ച ചിലന്തികളുടെ വീക്ഷണകോണിൽ നിന്നാണ് പ്രധാനമായും കഥ പറയുന്നത്.
ഉത്ഭവം
നാടോടി കഥയുടെ ഉത്ഭവം അജ്ഞാതമാണ്. പക്ഷേ ഇത് ജർമ്മനിയിൽ നിന്നോ ഉക്രെയ്നിൽ നിന്നോ വന്നതാണെന്ന് വിശ്വസിക്കപ്പെടുന്നു. ജർമ്മനി, പോളണ്ട്, ഉക്രെയ്ൻ എന്നിവിടങ്ങളിൽ ഒരു ക്രിസ്മസ് ട്രീയിൽ ചിലന്തി അല്ലെങ്കിൽ ചിലന്തിയുടെ വല കണ്ടെത്തുന്നത് ഭാഗ്യമായി കണക്കാക്കുന്നു. ഉക്രേനിയക്കാർ ചിലന്തിയുടെ ആകൃതിയിൽ ചെറിയ ക്രിസ്മസ് ട്രീ ആഭരണങ്ങളും സൃഷ്ടിക്കുന്നു (പാവൂച്ച്കി, അക്ഷരാർത്ഥത്തിൽ "ചെറിയ ചിലന്തികൾ" എന്നറിയപ്പെടുന്നു). സാധാരണയായി കടലാസും കമ്പിയും ഉപയോഗിച്ചാണ് ഇത് നിർമ്മിക്കുന്നത്. അവർ ക്രിസ്മസ് മരങ്ങൾ കൃത്രിമ ചിലന്തിവലകളാൽ അലങ്കരിക്കുന്നു. ടിൻസൽ ഉപയോഗിക്കുന്ന പാരമ്പര്യവും ഈ കഥ മൂലമാണെന്ന് പറയപ്പെടുന്നു.
ന്യൂയോർക്ക് നഗരത്തിലെ ഉക്രേനിയൻ മ്യൂസിയത്തിലെ നാടോടി ആർട്ട് ക്യൂറേറ്ററായ ലുബോ വോളിനെറ്റ്സ് പറയുന്നതനുസരിച്ച് ഈ പാരമ്പര്യം ഉക്രേനിയക്കാരുടേതാണെന്നും ഇത് 1800 കളുടെ അവസാനത്തിലോ 1900 ന്റെ തുടക്കത്തിലോ ഉള്ളതാണെന്നും അദ്ദേഹം പറഞ്ഞു.
ചിലന്തികൾ ഭാഗ്യം കൊണ്ടുവരുന്നതിനെക്കുറിച്ചുള്ള ഒരു പഴയ യൂറോപ്യൻ അന്ധവിശ്വാസത്തെ അടിസ്ഥാനമാക്കിയുള്ളതാകാം (ജർമ്മനിയിൽ കറുത്ത ചിലന്തികളല്ലെങ്കിലും). ചിലന്തി സുരക്ഷിതമായി രക്ഷപ്പെടുന്നതിന് മുമ്പ് ചിലന്തിയുടെ വല നശിപ്പിക്കുന്നത് നിർഭാഗ്യകരമാണെന്ന് കരുതുന്നു.
പൊന്നാനി ദീപസ്തംഭം
250px|thumb|right|പൊന്നാനി ദീപസ്തംഭത്തിന്റെ ഒരു വിദൂര ദൃശ്യം 1896 ൽ പൊന്നാനി കടപ്പുറത്ത് കപ്പലുകൾക്ക് മാർഗ്ഗദർശനം നൽകുന്നതിനായി സ്ഥാപിക്കപ്പെട്ട ദീപസ്തംഭമാണ് പൊന്നാനി ദീപസ്തംഭം. ഇപ്പോൾ നിലവിലുള്ള ദീപസ്തംഭം 1983 ൽ ആണ് മെച്ചപ്പെട്ട ദീപസ്തംഭമാക്കി പണിതത്. മലപ്പുറം ജില്ലയിലെ ഏക ദീപസ്തംഭമായ സ്തംഭം കോഴിക്കോട് ജില്ലയിലെ ചാലിയത്തിനും  തൃശൂർ ജില്ലയിലെ ചാവക്കാടിനുമിടയിലുള്ള മലബാർ തീരത്തെ ഏക വിളക്കുമാടമാണ്. ഭാരതപ്പുഴ അറബിക്കടലിൽ പതിക്കുന്ന പൊന്നാനി അഴിമുഖത്തിനടുത്തായാണ് പൊന്നാനി ദീപസ്തംഭം നിലകൊള്ളുന്നത്. 1982 ൽ തുടങ്ങിയ ഈ ദീപസ്തംഭത്തിൻറെ നിർമ്മാണം അടുത്ത വർഷം തന്നെ പൂർത്തിയാക്കി, 1983 ഏപ്രിൽ 17 ന് കമ്മീഷൻ ചെയ്തു. . കടലിൽ 30 കിലോമീറ്റർ അകലം വരെ ഈ സ്തംഭത്തിൻറെ വെളിച്ചമെത്തുമെന്ന് കണക്കാക്കപ്പെടുന്നു. കറുപ്പും വെളുപ്പും വളയങ്ങളാണ് ഈ സ്തംഭത്തിനുള്ളത്. പശ്ചിമതീരത്ത് ഈ നിറത്തിൽ വേറെ ദീപസ്തംഭങ്ങളില്ലാത്തതിനാൽ മീൻ പിടുത്തക്കാർക്ക് വഴി കണ്ടുപിടിക്കാൻ എളുപ്പമാണ്. കേന്ദ്ര ഉപരിതല ഗതാഗത വകുപ്പിനുകീഴിലാണ് ഈ ദീപസ്തംഭം.
അവലംബം
വർഗ്ഗം:പൊന്നാനി വർഗ്ഗം:കേരളത്തിലെ വിളക്കുമാടങ്ങൾ വർഗ്ഗം:മലപ്പുറം ജില്ലയിലെ വിനോദസഞ്ചാരകേന്ദ്രങ്ങൾ
ശ്രീ ഭവാനീശ്വര മഹാക്ഷേത്രം
എറണാകുളം ജില്ലയിലെ കൊച്ചിയിൽ പള്ളുരുത്തി എന്ന സ്ഥലത്തു സ്ഥിതിചെയ്യുന്ന ഒരു ശിവക്ഷേത്രമാണ് ശ്രീ ഭവാനീശ്വര ക്ഷേത്രം. ശ്രീനാരായണഗുരു പ്രതിഷ്ഠ നടത്തിയ ഒരു ക്ഷേത്രമാണിത്. കേരളത്തിലെ നവോത്ഥാന മുന്നേറ്റങ്ങളുടെ ഭാഗമായി  1903-ൽ "ശ്രീ ധർമ്മ പരിപാലന യോഗം (S.D.P.Y.) " രൂപീകരിച്ചതിനുശേഷം ഗുരുവിന്റെ നിർദ്ദേശപ്രകാരമാണ് ക്ഷേത്രം പണിതത്. എസ്.എൻ.ഡി.പി.യുടെ രൂപീകരണത്തിനുശേഷം പത്തുവർഷങ്ങൾ കഴിഞ്ഞാണ് ഗുരു ഇവിടെ " ശിവലിംഗ " പ്രതിഷ്ഠ നടത്തിയത്. 1998-ൽ ക്ഷേത്രത്തിനു സമീപം ഒരു " സ്വർണ്ണ ധ്വജം " (സ്വർണ്ണകൊടിമരം) സ്ഥാപിച്ചു. എസ്.എൻ.ഡി.പി. യോഗത്തിനാണ് ക്ഷേത്രത്തിന്റെ ഭരണച്ചുമതല. ഈ ക്ഷേത്രം കൂടാതെ ധാരാളം വിദ്യാഭാസ സ്ഥാപനങ്ങൾ എസ്.ഡി.പി.വൈ. യുടെ നിയന്തണത്തിൽ പ്രവർത്തിക്കുന്നുണ്ട്.
കേരളത്തിലെ മഹാക്ഷേത്രങ്ങളുടെ ഗണത്തിൽപ്പെടുന്ന ക്ഷേത്രമാണിത്. ഇവിടത്തെ ഉത്സവം കുംഭത്തിലെ ഭരണി നക്ഷത്രത്തിൽ കൊടിയേറി 11 നാൾ നീണ്ടു നിൽക്കുന്ന ഉത്സവം ആണ്. 15 ആനകളെയാണ് ക്ഷേത്രത്തിന്റെ മഹോത്സവ നാളുകളിൽ എഴുന്നള്ളിക്കുന്നത്. വടക്കും തെക്കും ഭാഗങ്ങൾ മത്സരിച്ചുള്ള കാവടി വളരെ വിപുലമായാണ് ഓരോ വർഷവും നടക്കുന്നത്. ക്ഷേത്രത്തോട് ചേർന്നുള്ള വിദ്യാഭാസ സ്ഥാപനങ്ങൾക്കായി വിശാലമായ ഒരു മൈതാനവും (SDPY Ground) ഉണ്ട്. 2004-ൽ ശ്രീ ധർമ്മ പരിപാലന യോഗത്തിന്റെ നൂറാം വർഷത്തോട് അനുബന്ധിച്ചു ഭവാനീശ്വര ക്ഷേത്രത്തിൽ കോടി അർച്ചനയും, 108 ആനകളെ പങ്കെടുപ്പിച്ചുള്ള മഹാ ഗജമേളയും നടന്നു. എറണാകുളം ജില്ലയിൽ തന്നെ ഏറ്റവും കൂടുതൽ ആനകൾ പങ്കെടുത്ത ഒരു ആഘോഷമായിരുന്നു അത്. പശ്ചിമ കൊച്ചിയിൽ ഏറ്റവും കൂടുതൽ ജനങ്ങൾ പങ്കെടുത്ത വൻ ആഘോഷമായിരുന്നു അത്.ആ ഗജമേള കൊച്ചിയുടെ ചരിത്രത്തിൽ വലിയ സ്ഥാനം നേടുകയും ചെയ്തു. ഈ ക്ഷേത്രം മഹാത്മാ ഗാന്ധി സന്ദർശിച്ചിട്ടുണ്ട് എന്ന് ചരിത്രം.
അവലംബം
വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:എറണാകുളം ജില്ലയിലെ ക്ഷേത്രങ്ങൾ
മദേഴ്സ് ഡേ (യുണൈറ്റഡ് സ്റ്റേറ്റ്സ്)
അമേരിക്കയിൽ മെയ് മാസത്തിലെ രണ്ടാം ഞായറാഴ്ച വാർഷിക അവധിദിനമായി ആഘോഷിക്കപ്പെടുന്ന ഒരു അവധിദിനമാണ് മദേഴ്സ് ഡേ. മാതൃദിനത്തിൽ, അമ്മമാർ, മാതൃത്വ ബന്ധങ്ങൾ എന്നിവ പൊതുവായി അംഗീകരിക്കുകയും സമൂഹത്തിൽ അവർ ചെയ്യുന്ന നല്ല സംഭാവനകളെ അംഗീകരിക്കുകയും ചെയ്യുന്നു. അന്ന ജാർവിസ് വെസ്റ്റ് വെർജീനിയയിലെ ഗ്രാഫ്റ്റണിൽ സെന്റ് ആണ്ട്രൂവിന്റെ മെതൊഡിസ്റ്റ് ചർച്ചിൽ, 1908 മെയ് 10 ന് ഔദ്യോഗികമായി ആദ്യത്തെ മദേഴ്സ് ഡേ ആഘോഷിക്കുകയുണ്ടായി. അമേരിക്കൻ ഐക്യനാടുകളിൽ, മദേഴ്സ് ഡേ പോലെതന്നെ കുടുംബാംഗങ്ങളെ ബഹുമാനിക്കുന്ന സമാനമായ പിതൃ ദിനം, സഹോദര ദിനം, ഗ്രാൻറ് പേരൻറ്സ് ഡേ എന്നീ ആഘോഷങ്ങളും കാണപ്പെടുന്നു.
ബാഹ്യ ലിങ്കുകൾ
വർഗ്ഗം:അമേരിക്കൻ ഐക്യനാടുകളിലെ പൊതുഅവധിദിനങ്ങൾ വർഗ്ഗം:മേയ് മാസത്തെ വിശേഷദിനങ്ങൾ
മാക്സ് കാസ്സിഡി
ബ്രിട്ടീഷ് ഗ്രന്ഥകർത്താവായ പോൾ ആഡം രചിച്ച “മാക്സ് കാസ്സിഡി” ടീനേജ് നോവൽ പരമ്പരയിലെ കേന്ദ്ര കഥാപാത്രമാണ് മാക്സ് കാസ്സിഡി. പ്രധാനമായി ടീനേജ് വായനക്കാരെ ലക്ഷ്യമാക്കിയാണ് ഈ നോവൽ രചിക്കപ്പെട്ടത്. പതിനാലു വയസുകാരനായ സ്കൂൾ വിദ്യാർത്ഥി മാക്സ് ലണ്ടനിൽ തൻറെ രക്ഷാകർത്താവായ കോൺസ്യൂലയോടൊപ്പം താമസിച്ചു വരുന്നു. എന്നാൽ രാത്രിയിൽ അവന് അമാനുഷികമായ ചില കഴിവുകൾ കാട്ടുന്ന ഒരു വീരനായകനായി മാറുന്നു. ആപത്തുകളിൽനിന്ന് അസാധാരണമായി രക്ഷപെടാനും ആളുകളെ രക്ഷപെടുത്തുവാനുമുള്ള കഴിവുകൾ അവൻ സമർത്ഥമായി ഉപയോഗിക്കുന്നു. പൂട്ടുകൾ പൊളിക്കുക, വിലങ്ങിൽനിന്നും ചങ്ങലകളിൽനിന്നും പെട്ടികളിൽനിന്നുമൊക്കെ രക്ഷപെടുക എന്നതൊക്കെ മാക്സിൻറെ കഴിവുകളിൽ ചിലതാണ്. അതുപോലെ 3 മിനിട്ടുവരെ ശ്വാസം പിടിച്ചു നിർത്തുവാനുള്ള കഴിവും ഉണ്ട്. യഥാർത്ഥ ജീവിതത്തിലെ പല ആപത്തുകളിൽനിന്നും ഈ കഴിവുകളുപയോഗിച്ച് അവൻ രക്ഷപെടുന്നുണ്ട്. മാക്സിന്റെ പിതാവിനെ രണ്ടു വർഷങ്ങൾക്കുമുമ്പ് മദ്ധ്യ അമേരിക്കയിൽ വച്ചു കാണാതായിരുന്നു. മാക്സിന്റെ മാതാവ് ഹെലൻ, അലക്സാണ്ടർ എന്നയാളുടെ മരണവുമായി ബന്ധപ്പെട്ട് 20 വർഷത്തേയ്ക്കു ജയിൽ ശിക്ഷ വിധിക്കപ്പെട്ടിരിക്കുകയായിരുന്നു. തന്റെ പിതാവാ ജീവിച്ചിരുപ്പുണ്ടെന്നു വിശ്വാസിച്ച മാക്സ് പിതാവിനെ അന്വഷിച്ചു പുറപ്പെടുവാനും മാതാവിനെ ജയിലിൽ നിന്നു മോചിതയാക്കുവാനും തീരുമാനിക്കുന്നു. ഈ പരമ്പരിയിലെ ആദ്യ പുസ്തകമായ “എസ്കേപ്പ് ഫ്രം ഷാഡോ ഐലൻറ്” റാൻഡം ഹൌസ് ചിൽഡ്രൺസ് ബുക്സ് 2009 ജൂലൈ മാസത്തിൽ യു.കെ.യിൽ പ്രസിദ്ധീകരിച്ചിരുന്നു. കുട്ടികളുടെ പുസ്തകങ്ങളുടെ 5 അവാർഡുകൾക്കുള്ള ആദ്യ പട്ടികയിൽ സ്ഥാനം പിടിച്ചിരുന്നു. 2010 ൽ ഈ പുസ്തകത്തിന് സാൽഫോർഡ് ചിൽഡ്രൺസ് ബുക്ക് അവാർഡ് ലഭിക്കുകയുണ്ടായി. ഇത് അമേരിക്കൻ ഐക്യനാടുകളിൽ വാൽഡൻ പോണ്ട് പ്രസിന്റെ പേരിൽ പ്രസിദ്ധീകരിക്കപ്പെട്ടിരുന്നു. ഈ പരമ്പരയിലെ രണ്ടാമത്തെ പുസ്തകം, “ജാസ് ഓഫ് ഡെത്ത്” 2011 ആഗസ്റ്റ് മാസത്തിൽ പുറത്തിറങ്ങി. മൂന്നാത്തെ പുസ്തകമായ “ഡെഡ്മാൻസ് ബേ” 2012 ജനുവരിയിലും പുറത്തിറങ്ങി
വർഗ്ഗം:കഥാപാത്രങ്ങൾ
പടിഞ്ഞാറൻ സുമാത്ര
പടിഞ്ഞാറൻ സുമാത്ര, ഇന്തോനേഷ്യയിലെ ഒരു പ്രവിശ്യയാണ്. സുമാത്ര ദ്വീപിലെ പടിഞ്ഞാറൻ തീരത്തയാി ഈ പ്രവിസ്യ സ്ഥിതി ചെയ്യുന്നു. 2014 ജനുവരിയിലെ ഔദ്യോഗിക കണക്കുകൾ പ്രകാരം ഈ പ്രവിശ്യയിലെ ആകെ ജനസംഖ്യ 5,098,790 ആയിരുന്നു. പടിഞ്ഞാറൻ സുമാത്ര 12 റീജൻസികളായും ഏഴ് നഗരങ്ങളായും വിഭജിക്കപ്പെട്ടിരിക്കുന്നു. ജാവാ പ്രവിശ്യ ഒഴിച്ചാൽ ഇന്തോനേഷ്യയിലെ മറ്റു പ്രവിശ്യകളെ അപേക്ഷിച്ച് താരതമ്യേന കൂടുതൽ നഗരങ്ങൾ ഇവിടെയാണ് സ്ഥിതിചെയ്യുന്നത്. ഇതിന്റെ തലസ്ഥാന നഗരം പെഡാങ് ആണ്.
പ്രവിശ്യയുടെ അതിരുകളായി വടക്കു വശത്ത് വടക്കൻ സുമാത്രയും (സുമത്തേര ഉത്താര), റിയൂ, ജാംബി എന്നിവ കിഴക്കു ഭാഗത്തും, ബെങ്കുളു തെക്കുകിഴക്കായും സ്ഥിതിചെയ്യുന്നു. തീരത്തുനിന്നകലെയായി സ്ഥിതിചെയ്യുന്ന മെന്താവായ് ദ്വീപുകൾ ഈ പ്രവിശ്യയിൽ ഉൾപ്പെടുന്നു.
ചരിത്രം
പടിഞ്ഞാറൻ സുമാത്രയുടെ ചരിത്രം മിൻങ്കാബൌ ജനങ്ങളുടെ ചരിത്രവുമായി ഇഴപിരിഞ്ഞിരിക്കുന്നു. പുരാവസ്തു തെളിവുകൾ സൂചിപ്പിക്കുന്നത്, ലിമാപുലുഹ് കോട്ടൊ റീജൻസിയെ വലയം ചെയ്തുകിടക്കുന്ന പ്രദേശം മിൻങ്കാബബൌ ജനങ്ങളുടെ ആദ്യ താവളമായിരുന്നുവെന്നാണ്. ലിമാപുലുഹ് കൊട്ടോ റീജൻസി, സുമാത്രൻ തീരപ്രദേശങ്ങളുടെ കിഴക്കൻ ഭാഗവുമായി സന്ധിക്കുന്ന അനേകം വലിയ നദികളെ ഉൾക്കൊള്ളുന്നതും കഴിഞ്ഞ നൂറ്റാണ്ടിന്റെ അവസാനകാലം വരെ കപ്പൽ ഗതാഗതം ലഭ്യമാക്കിയിരുന്നതുമാണ്.
ഭൂമിശാസ്ത്രം
സുമാത്രായുടെ പടിഞ്ഞാറൻ തീരത്തിനു നടുവിലായിട്ടാണ് പടിഞ്ഞാറൻ സുമാത്രാ സ്ഥിതിചെയ്യുന്നത്. 42,130.82 ചതുരശ്ര കിലോമീറ്റർ ആണ് ഇതിന്റെ ആകെയുള്ള വിസ്തീർണ്ണം. ഇതിന്റെ ഭൂമിശാസ്ത്രപരമായ പ്രത്യേകതകളിൽ‌ സമതലങ്ങൾ, വടക്കുപടിഞ്ഞാറ് മുതൽ തെക്കുകിഴക്ക് വരെയുളള ബാരിസാൻ മലനിരകളിൽ രൂപം കൊള്ളുന്ന ഉന്നതങ്ങളായ അഗ്നിപർവ്വത മലനിരകൾ, മെന്റവായി ദ്വീപുകളെന്ന പേരിലറിയപ്പെുന്നതും തീരത്തുനിന്നകലെയുള്ളതുമായ ദ്വീപസമൂഹങ്ങൾ എന്നിവയും ഉൾപ്പെടുന്നു. പടിഞ്ഞാറൻ സുമാത്രയുടെ തീരപ്രദേശം ഇന്ത്യൻ മഹാസമുദ്രത്തി ന് അഭിമുഖമായുള്ളതും വടക്കുപടിഞ്ഞാറൻ ദിശയിലുള്ള വടക്കൻ സുമാത്രാ പ്രവിശ്യയിൽനിന്ന് ഏകദേശം 375 കിലോമീറ്റർ നീളത്തിൽ തെക്കുകിഴക്കുള്ള ബെങ്കുളു വരെ വ്യാപിച്ചു കിടക്കുന്നതുമാണ്. പടിഞ്ഞാറൻ സുമാത്രയിലെ തടാകങ്ങളിൽ മാനിഞ്ച്വ (99.5 ചതുരശ്ര കിലോമീറ്റർ), സിങ്കരാക്ക് (130.1 ചതുരശ്ര കിലോമീറ്റർ), ദിയാറ്റാസ് (31.5 ചതുരശ്ര കിലോമീറ്റർ), ദിബാവാ (14.0 ചതുരശ്ര കിലോമീറ്റർ), തലാംഗ് (5.0 ചതുരശ്ര കിലോമീറ്റർ) എന്നിവ ഉൾപ്പെടുന്നു. പടിഞ്ഞാറൻ സുമാത്രയിലെ നദികളിൽ കുരൻജി, അനായി, ഓംബിലിൻ, സുലിക്കി, ആഗാം, സിനാമർ, അരൌ എന്നിവ ഉൾപ്പെടുന്നു. കെരിൻസി (3,805 മീറ്റർ), മാരാപ്പി (2,891 മീ), സാഗൊ (2,271 മീ.), സിംഗ്ഗലാങ്ങ് (2,877 മീ.), തലക്ക്മൌ (2,912 മീ.), തലാംഗ് (2,572), തണ്ടിക്കാട്ട് (2,438 മീ) എന്നിവ പടിഞ്ഞാറൻ സുമാത്രയിലെ മലനിരകളിലും അഗ്നിപർവ്വതങ്ങളിലും ഉൾപ്പെടുന്നു.
സസ്യജന്തു ജാലങ്ങൾ
ഇടതൂർന്ന ഉഷ്ണമേഖലാ വനങ്ങളുടെ വലിയ പ്രദേശങ്ങൾ ഉൾക്കൊള്ളുന്ന ഈ പ്രവിശ്യയിലെ വനനിരകൾ അപൂർവ്വങ്ങളായ നിരവധി സസ്യജന്തുജാലങ്ങളുടെ ആവാസകേന്ദ്രമാണ്. ഇതിൽ റഫ്ലേഷ്യ അർനോൾഡി (ലോകത്തിലെ ഏറ്റവും വലിയ പുഷ്പം), സുമാത്രൻ കടുവ, സിയാമാങ് (ഒരുതരം ആൾക്കുരങ്ങ്), മലയൻ ടാപിർ, സുമാത്രൻ സെറോ, റുസ മാൻ, മലയൻ സൺ ബിയർ, ബോർണിയൻ മേഘപ്പുലി എന്നിവയും നിരവധി പക്ഷികളും ചിത്രശലഭങ്ങളുടേയും ഉൾപ്പെടുന്നു.
സിബെററ്റ് ദേശീയോദ്യാ നം, കെരിൻസി സെബ്ലാറ്റ് ദേശീയോദ്യാനം എന്നിങ്ങനെ രണ്ട് ദേശീയോദ്യാനങ്ങളും ഈ പ്രവിശ്യയിലുണ്ട്. അതുപോലെതന്നെ റിംബോ പാന്റി നേച്ചർ റിസർവ്വ്, ബതാംഗ് പലുപുഹ് നേച്ചർ റിസേർവ്, ലംമ്പാ അനായി നേച്ചർ റിസർവ്, ലെംബാ ഹാറൌ നേച്ചർ റിസർവ്, ബംഗ് ഹട്ട ഗ്രാൻഡ് ഫോറസ്റ്റ് പാർക്ക്, ബെറിങ്കിൻ സക്തി നേച്ചർ റിസേർവ് തുടങ്ങി നിരവധി പ്രകൃതിദത്ത കരുതൽ വനങ്ങളും ഈ പ്രവിശ്യയിലുൾപ്പെടുന്നുണ്ട്.
അവലംബം
വർഗ്ഗം:ഇന്തോനേഷ്യയിലെ പ്രവിശ്യകൾ വർഗ്ഗം:സുമാത്ര
മാന്വേൽ അൻറോണിയോ ദേശീയോദ്യാനം
കോസ്റ്റാറിക്കയുടെ പസഫിക് തീരത്ത്, സെൻട്രൽ പസിഫിക് കൺസർവേഷൻ ഏരിയയിലെ ഒരു ചെറിയ ദേശീയ ഉദ്യാനമാണ് മാന്വേല‍ അൻറോണിയോ ദേശീയോദ്യാനം (the Parque Nacional Manuel Antonio). ഇത് പുൻററെനാസ് പ്രോവിൻസിലെ ക്വെപ്പോസ് നഗരത്തിന് തെക്കായി ദേശീയ തലസ്ഥാനമായ സാൻ ജോസിൽനിന്ന് 132 കിലോമീറ്റർ (82 മൈൽ) ദൂരത്തിലാണ് സ്ഥിതിചെയ്യുന്നത്.1972 ൽ പ്രവർത്തനമാരംഭിച്ച ഈദേശീയോദ്യാനത്തിൻറെ ഭൂവിസ്തൃതി 1983 ഹെക്ടർ ആണ്. കോസ്റ്റാറിക്കയിലെ മറ്റു ദേശീയോദ്യാനങ്ങളേക്കാൽ വളരെ ചെറുതാണിത്. വർഷം തോറും ഏകദേശം 150,000 സന്ദർശകരുള്ള ഈ ഉദ്യാനം മനോഹരമായ ബീച്ചുകളാലും മലകയറ്റ പാതകളാലും അറിയപ്പെടുന്നു. 2011 ൽ ഫോർബ്സ് മാഗസിൻ, മാന്വേൽ അൻറോണിയോ ദേശീയോദ്യാനത്തെ ലോകത്തിലെ 12 ഏറ്റവും മനോഹരമായ ദേശീയ പാർക്കുകളുടെ പട്ടികപ്പെടുത്തിയിരുന്നു.
പുറം കണ്ണികൾ
വർഗ്ഗം:കോസ്റ്റ റീക്കയിലെ ദേശീയോദ്യാനങ്ങൾ
നിക്കോഷ്യ
സൈപ്രസ്ൻറെ തലസ്ഥാനവും പ്രധാന വാണിജ്യ കേന്ദ്രവുമാണ് നിക്കോഷ്യ ((/ˌnɪkəˈsiːə/ nik-ə-see-ə; Greek: Λευκωσία [lefkoˈsi.a]; Turkish: Lefkoşa [lefˈkoʃa]) പെഡിയോസ് നദിയുടെ തീരത്താണ് ഈ നഗരം സ്ഥിതി ചെയ്യുന്നത്.
4,500 വർഷങ്ങൾക്ക് മുൻപ് വരെ ഈ നഗരത്തിൽ മനുഷ്യവാസം ഉണ്ടായിരുന്നു. പത്താം നൂറ്റാണ്ട് മുതൽ സൈപ്രസിന്റെ തലസ്ഥാനമായിരുന്നു ഇവിടം. 1963 ൽ ഉണ്ടായ ഒരു സാമുദായിക ലഹളയ്ക്ക് ശേഷം നിക്കോഷ്യ സതേൺ ഗ്രീക്ക് സൈപ്രിയോട്ട്, നോർതേൺ ടർക്കിഷ് സൈപ്രിയോട്ട് എന്നിങ്ങനെ രണ്ടായി വിഭജിക്കപ്പെട്ടു.ഇന്ന് ഈ നഗരത്തിന്റെ വടക്ക് ഭാഗം നോർതേൺ സൈപ്രസ് എന്ന സ്വയം പ്രഖ്യാപിത രാഷ്ട്രത്തിന്റെ തലസ്ഥാനമാണ്‌. നോർതേൺ സൈപ്രസ് നെ ഇന്ന് തുർക്കി മാത്രമാണ് പ്രത്യേക രാജ്യം ആയി അംഗീകരിച്ചിട്ടുള്ളത്
2012ൽ ഈ നഗരം ലോകത്തിലെ ഏറ്റവും ധനികമായ അഞ്ചാമത്തെ നഗരം ആയി തിരഞ്ഞെടുത്തു.
പുരാതന ചരിത്രം
വെങ്കലയുഗത്തിന്റെ ആരംഭം മുതൽ (2500 ബി.സി.) തുടർച്ചയായി ഈ നഗരത്തിൽ മനുഷ്യവാസം ഉണ്ട്. മേസോറിയ സമതലത്തിലാണ് ആദ്യകാല ജനപദങ്ങൾ ഉണ്ടായത്. ആദ്യകാലത്ത് ലെദ്ര (Ledra) എന്നായിരുന്നു അറിയപ്പെട്ടിരുന്നത്. ട്രോജൻ യുദ്ധത്തിനു ശേഷം അക്കീയർ സൈപ്രസിൽ പന്ത്രണ്ട് സാമ്രാജ്യങ്ങൾ ഉണ്ടാക്കി എന്നു കരുതപ്പെടുന്നു. ബി.സി. 330 കാലഘട്ടത്തിൽ അപ്രധാന നഗരമായിരുന്നു ഇവിടം. ബി.സി. 300 - 200 കാലഘട്ടത്തിൽ ടോളമി ഒന്നാമന്റെ മകനായ ലെയൂക്കസ് ഈ നഗരം പുനർ നിർമ്മിച്ചു .".  ആ സമയങ്ങളിൽ ഇവിടത്തെ പ്രധാന വരുമാന മാർഗ്ഗം കൃഷി ആയിരുന്നു. ആ സമയത്ത് സൈപ്രസിലെ മറ്റു നഗരങ്ങൾക്ക് വാണിജ്യത്തിലൂടെ ലെദ്രയേക്കാൾ  മികച്ച പുരോഗതി ഉണ്ടായിരുന്നു.
മധ്യകാലഘട്ടം
Selimiye Mosque (St. Sophie Cathedral) (36).JPG 1187 ൽ ഇംഗ്ലണ്ടിലെ റിച്ചാർഡ്ഒന്നാമൻ രാജാവ്, ഐസാക്ക് കോംനെയോസിനെ തോൽപ്പിച്ചു. അദ്ദേഹം നിക്കോഷ്യ നഗരത്തെ നൈറ്റ്സ് ടെമ്പ്ളാർ എന്ന ക്രൈസ്തവ സൈനിക സംഘടനയ്ക്ക് നൽകി. 1192 മുതൽ 1489 വരെ ഇവിടെ ഫ്രാങ്കിഷ് ഭരണം നിലനിന്നു. ഈ ഫ്രഞ്ച് ഭരണകാലത്താണ് ഇവിടെ ഗോഥിക് ശൈലിയിൽ ഉള്ള സെന്റ്‌ സോഫിയ കത്തീഡ്രൽ നിർമിച്ചത്. 1374 ൽ ജനോവൻ സൈന്യവും 1426 ൽ ഈജിപ്ത്തിലെ മാമെലൂക്ക് സൈന്യവും നിക്കോഷ്യ ആക്രമിച്ചു.
ഓട്ടോമൻ ഭരണകാലം
1570 ജൂലൈ ഒന്നിന് ഓട്ടോമൻ തുർക്കികൾ സൈപ്രസ് ആക്രമിച്ചു. തുടർന്നു വന്ന ഭരണ കാലത്ത് ലാറ്റിൻ കത്തോലിക്കാ പള്ളികൾ എല്ലാം മുസ്ലീം പള്ളികൾ ആക്കി മാറ്റി. പുതുതായി വന്ന തുർക്കി ജനതയും സൈപ്രസിലെ ഗ്രീക്ക് ജനതയും തമ്മിൽ അസ്വാരസ്യങ്ങൾ നിലനിന്നു, ഗ്രീക്ക് സൈപ്രിയോട്ടുകൾ നിക്കൊഷ്യയുടെ തെക്ക് ഭാഗത്താണ് അധിവസിച്ചത്. അവിടെ അവർ ആർച്ച്‌ബിഷോപ്രിക് ഓർത്തഡോക്സ് പള്ളി നിർമ്മിച്ചു. നിക്കൊഷ്യയിലെ ന്യൂനപക്ഷ ജനതയായ അർമേനിയരും ലാറ്റിൻ ജനതയും നഗരത്തിന്റെ പടിഞ്ഞാറു ഭാഗത്ത് പാഫോസ് ഗെയ്റ്റ്ൽ താമസിക്കാൻ തുടങ്ങി.